บันทึก

รายงานการประชุม

สภาองค์การบริหารส่วนตำบลบางดี

**สมัยสามัญ สมัยที่ 2 ประจำปี 2564**

**ครั้งที่ 1 /2564**

**วันจันทร์ที่ 14 เดือน มิถุนายน พ.ศ. 2564 เวลา 13.30 น.**

**ณ ห้องประชุมองค์การบริหารส่วนตำบลบางดี อำเภอห้วยยอด จังหวัดตรัง**

\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*

**ผู้เข้าประชุม**

|  |  |  |  |  |
| --- | --- | --- | --- | --- |
| **ลำดับที่** | **ชื่อ – สกุล** | **ตำแหน่ง** | **ลายมือชื่อ** | **หมายเหตุ** |
| 1. | นายสมชาย สังข์สุวรรณ | ประธานสภาฯ | สมชาย สังข์สุวรรณ |  |
| 2. | นายดำเนิน ภักดีโชติ | รองประธานสภาฯ | ดำเนิน ภักดีโชติ |  |
| 3. | นายปิยรัฐ นิดคง | เลขาฯสภา | ปิยรัฐ นิดคง |  |
| 4. | นายสำราญ พานิชย์ | ส.อบต.หมู่ที่ 1 | สำราญ พานิชย์ |  |
| 5. | นายวิรัตน์ เกลาเกลี้ยง | ส.อบต.หมู่ที่ 2 | - | ลา |
| 6. | นายสมคิด ท่าจีน | ส.อบต.หมู่ที่ 3 | สมคิด ท่าจีน |  |
| 7. | นายจำเริญ ถาวร | ส.อบต.หมู่ที่ 3 | จำเริญ ถาวร |  |
| 8. | นายสมศักดิ์ เกตุแก้ว | ส.อบต.หมู่ที่ 4 | - | ขาด |
| 9. | นายจรุงศักดิ์ ชัยพลเดช | ส.อบต.หมู่ที่ 4 | จรุงศักดิ์ ชัยพลเดช |  |
| 10. | นายคล่อง ชูเมือง | ส.อบต.หมู่ที่ 5 | คล่อง ชูเมือง |  |
| 11. | นายประนอม สงบดี | ส.อบต.หมู่ที่ 5 | ประนอม สงบดี |  |
| 12. | นายมงคล งามเรียบ | ส.อบต.หมู่ที่ 6 | - | ลา |
| 13 | นายศักดิ์ณรงค์ กลับขัน | ส.อบต.หมู่ที่ 6 | ศักดิ์ณรงค์ กลับขัน |  |
| 14. | นายสุทัศน์ อินทร์วิเศษ | ส.อบต.หมู่ที่ 7 | สุทัศน์ อินทร์วิเศษ |  |
| 15. | นายสุธรรม แสนสุข | ส.อบต.หมู่ที่ 8 | สุธรรม แสนสุข |  |
| 16. | นายจรัญ ดีเสมอศักดิ์ | ส.อบต.หมู่ที่ 9 | - | ขาด |
| 17. | นายภาณุวิชญ์ รองพล | ส.อบต.หมู่ที่ 9 | ภาณุวิชญ์ รองพล |  |
| 18. | นายวิรัตน์ จงเจริญ | ส.อบต.หมู่ที่ 10 | วิรัตน์ จงเจริญ |  |
| 19. | นายชาตรี จงเจริญ | ส.อบต.หมู่ที่ 10 | ชาตรี จงเจริญ |  |
| 20. | นายบุญมา ชนะบุญ | ส.อบต.หมู่ที่ 11 | บุญมา ชนะบุญ |  |
| 21. | นายสมคิด ภัตศรี | ส.อบต.หมู่ที่ 12 | สมคิด ภัตศรี |  |
| 22. | นายปราโมท สายโน | ส.อบต.หมู่ที่ 12 | ปราโมท สายโน |  |

* ผู้เข้าประชุม 18 คน
* ลา 2 คน
* ขาดประชุม 2 คน

**-2-**

**ผู้เข้าร่วมประชุม**

|  |  |  |  |  |
| --- | --- | --- | --- | --- |
| ลำดับที่ | ชื่อ – สกุล | ตำแหน่ง | ลายมือชื่อ | หมายเหตุ |
| 1. | นายนิกร แก้วเจือ | รองนายก อบต.บางดี | นิกร แก้วเจือ |  |
| 2. | น.ส.จีราวัลย์ ชูเมือง | เลขานุการเลขานายก | จีราวัลย์ ชูเมือง |  |
| 3. | นายสัมพันธ์ เลิศประดับพร | สัมพันธ์ เลิศประดับพร | ปลัด อบต.บางดี |  |
| 4. | นางพัชวิภรณ์ บุญพา | พัชวิภรณ์ บุญพา | รองปลัด อบต.บางดี |  |
| 5. | นางสาวอรนิสา บุญเนื่อง | สาวอรนิสา บุญเนื่อง | นวก.การเงินและบัญชี |  |
| 6. | นางอาทิตยา ชูเมือง | อาทิตยา ชูเมือง | นวก.ศึกษา |  |
| 7. | นางธนิษฐา จริงจิตร์ | ธนิษฐา จริงจิตร์ | นักวิเคราะห์นโยบายฯ |  |

**เปิดประชุม เวลา 13.30 น.**

เมื่อถึงเวลานัดประชุมและสมาชิกสภาองค์การบริหารส่วนตำบลบางดี มาครบ

องค์ประชุม นายปิยรัฐ นิดคง เลขานุการสภาฯ ได้เรียนเชิญนายสมชาย สังข์สุวรรณ ประธานสภาฯ จุดธูปเทียนบูชาพระรัตนตรัย และร่วมร้องเพลงชาติเสร็จแล้วประธานสภาฯ ได้กล่าวเปิดการประชุม ตามวาระการประชุม ดังนี้

ประธานสภาฯ ครับเมื่อที่ประชุมพร้อมขอเปิดการประชุมสภาองค์การบริหารส่วนตำบลบางดี

สมัยสามัญ สมัยที่ 2 ครั้งที่ 1/2564 ประจำปี 2564 วันที่ 14 เดือน

มิถุนายน พ.ศ.2564 เวลา 13.30 น. ณ ห้องประชุมสภาองค์การบริหารส่วน

ตำบลบางดีครับ

**ระเบียบวาระที่ 1 เรื่องที่ประธานแจ้งให้ที่ประชุมทราบ**

วันนี้สมาชิกลาประชุม จำนวน 2 ท่าน นะครับ คือ นายมงคล งามเรียบ

ส.อบต.หมู่ที่ 6 นายวิรัตน์ เกลาเกลี้ยง ส.อบต.หมู่ที่ 2

**ระเบียบวาระที่ 2** **เรื่องรับรองรายงานการประชุมครั้งที่แล้ว**

**2.1** รับรองรายงานการประชุม สมัยวิสามัญ สมัยที่ 1 ครั้งที่ 1/๒๕64

ประจำปี พ.ศ.2564 เมื่อวันที่ 2 เมษายน ๒๕64

**ประธานสภาฯ** ครับรายงานการประชุมครั้งที่แล้วสมาชิกท่านใดมีความเห็นเป็นอย่างไรเชิญครับ

ถ้าสมาชิกไม่มีอะไรที่จะอภิปรายกระผมขอมติที่ประชุมตามระเบียบวาระที่ 2 ครับ

**มติที่ประชุม** มีมติรับรองรายงานการประชุมสภา สมัยวิสามัญ สมัยที่ 1 ครั้งที่ 1/๒๕64

ประจำปี พ.ศ.2564 เมื่อวันที่ 2 เมษายน ๒๕64 เป็นเอกฉันท์

**ระเบียบวาระที่ 3** **เรื่องเพื่อพิจารณา**

* 1. พิจารณาให้ความเห็นชอบการแต่งตั้งคณะกรรมการการศึกษาขององค์การบริหารส่วนตำบลบางดี

เชิญครับท่านจรุงศักดิ์ ชัยพลเดชครับ

**จรุงศักดิ์**  กราบเรียนท่านประธานสภาฯที่เคารพ ท่านสมาชิกสภาผู้ทรงเกียรติทุกท่าน

กระผมนายจรุงศักดิ์ ชัยพลเดช สมาชิกสภาฯ หมู่ที่ 4 ครับก่อนอื่นทำการเช้าใจ

ในการแต่งตั้งคณะกรรมการการศึกษาขององค์การบริหารส่วนตำบลนะครับ

ผมอยากจะให้ผู้รอบรู้ในส่วนตรงนี้มาชี้แจงรายละเอียดเพื่อที่ให้สมาชิกได้เข้าใจ ขอบคุณมากครับ

**-3-**

**ประธาน**  เชิญคณะผู้บริหารชี้แจงด้วยนะครับ

**รองนายก** กราบเรียนท่านประธานสภาฯที่เคารพ ท่านสมาชิกสภาผู้ทรงเกียรติ

ทุกท่าน เรื่องที่ท่านจรุงศักดิ์ท่านสมาชิกสภา หมู่ที่ 4 ผมขอเสนอให้

ท่านปลัดได้ชี้แจงครับ

**ปลัด** ด้วยความเคารพท่านสมาชิกสภาองค์การบริหารส่วนตำบลบางดีครับ

เนื่องจากในห้วงเวลานี้เป็นห้วงเวลาของการจัดตั้งคณะกรรมการของสถานศึกษาไม่ว่าจะเป็นเรื่องแผนพัฒนาการศึกษาเพราะฉนั้นในข้อกำหนดหนึ่งสภาจะต้องเขาเรียกว่าเห็นชอบนะครับคณะกรรมการ จำนวน 2 ท่านนะครับในองค์ประกอบจริงๆผมก็ไม่ได้เป็นผู้เชี่ยวชาญ

แต่ว่าหัวหน้าสำนักปลัดมอบหมายผมมานะครับก็คือในข้อที่ 6 จะต้องมีผู้ทรงคุณวุฒิในตำบลตามที่สภาเห็นชอบ จำนวน 1 ท่านนะครับและ

ในข้อที่ 7 กำหนดให้มีหัวหน้าหน่วยงานภาครัฐและภาคเอกชนที่เกี่ยวข้องที่สภาเห็นชอบถ้าหากมีบุคคลเหล่านี้อยู่ทางงานการศึกษาก็ได้

ตั้งลงมาแล้วครับว่าท่านจะเห็นชอบตามที่เขาเสนอมาหรือไม่ ตามในข้อ 6

และข้อ 7 เพราะฉนั้นในส่วนของข้อที่ 6 ทางสำนักปลัดก็เสนอ ผอ.โรงเรียนบ้านควนอารี เนื่องจากว่า ผอ.มีความชำนาญเกี่ยวกับรายละเอียดของเด็กคือจบปฐมวัยมานะครับเพราะฉนั้นก็เข้าไปดูแลการบริหารจัดการของศูนย์ ศพด.ได้นะครับ ส่วน ผอ.รพ สต.ตำบลบางดี ก็เป็นเจ้าภาพนะครับตำบลบางดีอนามัยตำบลบางดีก็อยู่ใกล้ๆกันครับ

หมู่ที่ 5 ก็ถือว่ามีหน้าที่ที่จะบริการของตำบลเราอยู่แล้วแต่การควบคุมโรคการคัดเลือกสื่อการเรียนต่างๆทางงานการศึกษาก็เลยเสนอลงมาให้ท่าน จำนวน 2 บุคคลนี้ และหากท่านเห็นว่าบุคคลใดอาจเหมาะสมกว่าท่านก็สามารถที่จะให้ความเห็นและก็เปลี่ยนแปลงได้เพราะอำนาจการคัดเลือกอยู่กับท่านครับผมขอชี้แจงแค่นี้ครับ

**ประธาน**  ครับท่านจรุงศักดิ์เข้าใจนะครับสมาชิกท่านใดมีความเห็นเป็นอย่างไรครับ

ถ้าไม่มีผมจะขอมติครับระเบียบวาระที่ 3.1 พิจารณาให้ความเห็นชอบ

การแต่งตั้งคณะกรรมการการศึกษาขององค์การบริหารส่วนตำบลบางดี

จำนวน 2 ท่าน คือ ผอ.โรงเรียนบ้านควนอารี และผอ.รพ สต.ตำบลบางดี

ถ้าสมาชิกท่านใดเห็นด้วยขอให้ยกมือขอให้เลขานับองค์ประชุมครับ

**เลขาสภาฯ** สมาชิกอยู่ในที่ประชุม 17 ท่าน

เห็นชอบ 17 ท่าน

**มติที่ประชุม** มีมติเป็นเอกฉันท์

**ประธาน 3.2 ขออนุมัติให้ความเห็นชอบให้ย้ายจุดตั้งแผงควบคุมการสูบน้ำมา**

**อยู่ที่เครื่องสูบ (ซับเมิส) (ตามรายการที่ขอสายไฟลากมา)**

**ประธาน** เชิญท่านชาตรีครับ

**ชาตรี** กราบเรียนท่านประธานสภาฯที่เคารพ และท่านสมาชิกสภาผู้ทรงเกียรติ

ทุกท่าน กระผมนายชาตรี จงเจริญ สมาชิกสภาฯ หมู่ที่ 10

ครับเรื่องสายไฟที่ประปา หมู่ที่ 10 ศูนย์เรียนรู้ใช่ใหมครับขอให้บอกว่าย้ายสายซึ่งเป็นสายเมนที่มาที่เครื่องสูบแล้วจะใช้สายแบบไหนครับ

ขอบอกให้ทราบด้วยครับจะได้เข้าใจครับ

**-4-**

**ประธาน** เชิญครับท่านภาณุวิชญ์ รองพล

**ภาณุวิชญ์** กราบเรียนท่านประธานสภาฯที่เคารพ ท่านสมาชิกสภาผู้ทรงเกียรติ

ทุกท่าน ท่านผู้บริหาร ท่านปลัด กระผมนายภาณุวิชญ์ รองพล สมาชิก

สภาฯ หมู่ที่ 9 สิ่งที่ท่านชาตรี จงเจริญ ท่านสมาชิกหมู่ที่ 10 ได้เรียน

ถามท่านประธานนะครับว่าในสิ่งที่จะใช้นะครับทางเจ้าหน้าที่ที่เกี่ยวข้องช่วยเสริมเติมเต็มอธิบายให้กับท่านสมาชิกได้เข้าใจผมเชื่อว่าต้องเป็นอย่างนั้นนะครับจริงแล้วมันมีบันทึกข้อความนะครับอะไรยังไงจากตรงไหน

นะครับนี่ก็บอกว่าตามที่องค์การบริหารส่วนตำบลบางดี ได้ดำเนินโครงการก่อสร้างระบบประปา หมู่ที่ 10 ศูนย์เรียนรู้ เพื่อสูบน้ำในสระมาแจกจ่ายให้แก่ชาวบ้าน หมู่ที่ 10 และหมู่ที่ 11 ได้มีน้ำใช้ในการอุปโภคบริโภค เพื่อบรรเทาการขาดแคลนน้ำในช่วงฤดูแล้งและข้อเท็จจริง

ทางกองช่างสืบทราบมาว่าระบบไฟฟ้าประปาตกผมจึงขออนุญาตให้ทางผู้เกี่ยวข้องหรือว่ารักษาการกองช่างได้ทำความเข้าใจกับท่านสมาชิก

หมู่ที่ 10 ด้วยครับขอบคุณครับ

**ประธาน**  เชิญคณะผู้บริหารชี้แจงด้วยนะครับ

**รองนายก** กราบเรียนท่านประธานสภาฯที่เคารพ ท่านสมาชิกสภาผู้ทรงเกียรติ

ทุกท่านเรื่องย้ายจุดตั้งแผงควบคุม หมู่ที่ 10 ศูนย์เรียนรู้รายละเอียด

ผมให้รองปลัดชี้แจงกับท่านสมาชิกหมู่ที่ 10 ท่านชาตรีและคุณวิรัตน์

ชี้แจงให้ท่านสมาชิกได้เข้าใจในการที่เราทำได้ไม่ได้อย่างไรขอกราบเรียนเชิญครับ

**รองปลัด** กราบเรียนท่านประธานสภาฯที่เคารพ ท่านสมาชิกสภาผู้ทรงเกียรติ

ทุกท่านดิฉันนางพัชวิภรณ์ บุญพา รองปลัดรักษาการ ผอ.กองช่าง

จะชี้แจงเรื่องของหมู่ที่ 10 เรื่องสายไฟนี้คือย้ายจากจุดอีกจุดมาและ

ก็ของเราจะเพิ่มเติมคือสายไฟอย่างเดียว คือสายไฟ thw 1x 4 จำนวน 540 เมตร เพื่อเชื่อมต่อที่ซับเมิสของหมู่ที่ 10 คือสายไฟ thw คือมันเป็นเส้นเดียวกับสายไฟที่เดินเข้าบ้านคือเกี่ยวกับสายไฟนี้คือมันต้องเคลื่อนย้ายก็เลยขออนุมัติซื้อสายไฟตัวนี้ จำนวน 540 เมตร เพื่อจะเดินสายไฟระบบประปาขอบคุณค่ะ

**ประธาน** เชิญท่านชาตรี จงเจริญครับ

**ชาตรี** กราบเรียนท่านประธานสภาฯที่เคารพ และท่านสมาชิกสภาผู้ทรงเกียรติ

ทุกท่าน กระผมนายชาตรี จงเจริญ สมาชิกสภาฯ หมู่ที่ 10 ครับเรื่อง

ไฟฟ้ามีการเปลี่ยนเมื่อก่อนมันก็มีสายเมนอยู่แล้วแต่ว่าเปลี่ยนเพื่อเป็นการให้ซับเมิสได้ทำงานดีขึ้นแต่ที่ถามถามเพื่อว่าจะให้ได้มีการตอบให้สมาชิกได้เข้าใจว่าลักษณะมันเป็นอย่างไรแต่เมื่อผู้ที่เกี่ยวข้องและชำนาญการ

ด้านนี้โดยตรงไม่อยู่ใน อบต. ณ เวลานี้ผมว่าเราก็พิจารณาไปก่อนได้ครับขอบคุณครับ

**ประธาน**  ครับ 3.2 ขออนุมัติให้ความเห็นชอบให้ย้ายจุดตั้งแผงควบคุมการสูบน้ำ

มาอยู่ที่เครื่องสูบ (ซับเมิส) (ตามรายการที่ขอสายไฟลากมา) ครับสมาชิก

ท่านใดมีความเห็นเป็นอย่างไรครับถ้าไม่มีผมจะขอให้ความเห็นชอบให้ย้าย

**-5-**

จุดตั้งแผงควบคุมการสูบน้ำมาอยู่ที่เครื่องสูบ (ซับเมิส) (ตามรายการที่ขอ

สายไฟลากมา) ถ้าสมาชิกท่านใดเห็นด้วย ขอให้ยกมือขอให้เลขานับองค์

ประชุมครับ

**เลขาสภาฯ** สมาชิกอยู่ในที่ประชุม 16 ท่าน

เห็นชอบ 16 ท่าน

**มติที่ประชุม** มีมติเป็นเอกฉันท์

**ระเบียบวาระที่ 4** **ญัตติร่างข้อบัญญัติที่ค้างพิจารณา**

– ไม่มี

**ระเบียบวาระที่ 5 ญัตติร่างข้อบัญญัติที่เสนอใหม่**

– ไม่มี

**ระเบียบวาระที่ 6 เรื่องอื่น ๆ (ถ้ามี)**

**ประธาน**  เชิญท่านปิยรัฐ นิดคงครับ

**ปิยรัฐ**  กราบเรียนท่านประธานสภาฯที่เคารพ ท่านสมาชิกสภาผู้ทรงเกียรติ

กระผมนายปิยรัฐ นิดคง สมาชิกสภาฯ หมู่ที่ 2 ครับก่อนอื่นผมก็มีเรื่องที่จะคุยกับสภาแห่งนี้นะครับเรื่องแรกก็คือเรื่องน้ำประปาเรื่องน้ำประปาของเราทำกันมาก็หลายปีแล้วครับยกตัวอย่างบ้านผมได้น้ำขุ่นตลอดได้น้ำจากน้ำคลองมาตลอดระบบของการบริหารจัดการน้ำในหมู่บ้านผมนะครับมันไม่ปกตินะครับวันนี้ก็เสียอีกสองวันดีสี่วันไข้อยู่อย่างนี้นะครับผมว่าแก้ปัญหาให้ตรงจุดสักทีได้ใหมครับเพราะว่ามันเป็นความยากลำบากของพ่อแม่พี่น้องที่อาศัยอยู่ในหมู่ที่ 2 นะครับและที่สำคัญมากกว่านั้นนะครับค่าน้ำประปาที่ให้บิลไปปั๊มข้างหลังว่า 15 วันจะตัดท่อแป๊ปน้ำนะครับถ้าบ้านไหนไม่เสียค่าน้ำนี่คือเป็นกฏที่ผมว่าทำนาบนหลังประชาชนแล้วครับ อบต.เราท่านผู้บริหารและเจ้าหน้าที่พนักงานรู้ใหมครับว่าขนาดประปาส่วนภูมิภาคเขาก็ยังไม่ทำถึงขนาดนี้นะครับน้ำเขาใสสะอาดมีฆ่าเชื้อมีคลอรีนมีอะไรครบหมดแต่ของเราดูดน้ำคลองขึ้นมาให้กับพ่อแม่พี่น้องใช้ยิ่งวางกฎวางระเบียบมันมากเกินไปผมว่าและออกกฏถามสมาชิกสภาบ้างใหมครับว่ากฎที่ว่า 15 วันไปตัดเขามันสมควรใหมบางคนรู้ใหมไปทำงานเดือนหนึ่งกลับบ้านมาครั้งหนึ่งมาถึงโดนตัดแล้วนะครับนี่คือที่ผมอยากถามว่าทำไมและเรื่องที่สองเกี่ยวกับเรื่องบิลแจ้งค่าน้ำไปที่สมัยสิบกว่าปีก่อนที่คุณบอกว่าจะดำเนินคดีตามกฏหมายภายใน 15 วันแสดงว่าเรื่องนั้นเงียบไปแล้วเป็นเรื่องที่ผมว่าขมขู่ประชาชนนะครับแบบนั้นเพราะว่าถ้าทำต้องทำให้จริงแต่ถ้าทำแบบครึ่งๆกลางๆอยู่แบบนี้ผมว่ามันไม่ได้นะครับมันเป็นเรื่องที่ละเอียดอ่อนการบริหารจัดการประชาชนไม่ได้เป็นลูกน้องท่านนะครับประชาชนเราต้องเป็นผู้ตอบสนองประชาชนนะครับผมว่าหลายเรื่องนะครับของบางดีเราที่จะต้องแก้ไขและก็ปรับปรุงใหม่นะครับเรื่องระเบียบ 15 วันตัดผมคนหนึ่งนะครับไม่เห็นด้วยที่บิลค่าน้ำที่ข้าง

หลังบิลครับขอบคุณมากครับ

**ประธาน**  เชิญท่านประนอม สงบดีครับ

**-6-**

**ประนอม**  กราบเรียนท่านประธานสภาฯที่เคารพ ท่านสมาชิกสภาผู้ทรงเกียรติ

ทุกท่าน กระผมนายประนอม สงบดี สมาชิกสภาฯ หมู่ที่ 5 ครับเรื่องประปาหมู่ที่ 2 เราก็พูดกันมาในสภานี้ก็หลายปีนะครับแต่ว่ามันยังไม่ได้ทำอะไรที่จะได้เป็นจุดที่จะได้สำเร็จในส่วนตรงนี้แต่ว่าในแนวความคิด

ของผมผมคิดว่าประปาหมู่ที่ 2 ถ้าเราไม่ทำใหม่ก็อยู่อย่างนั้นแหละครับ

แต่ที่ผมจะเรียนบอกว่าให้ทำใหม่ไม่ใช่ทำใหม่ทั้งหมดนะครับทำใหม่แบบเราเปลี่ยนท่อเมนเพราะว่าท่อเมนเดิม 4 นิ้ว และฝั่งมานานแล้วแล้วไม่รู้มันมีน้ำรั่วกี่แห่งแล้วในส่วนตรงนั้นเพราะว่าผมจำได้ประปาหมู่ที่ 2 นั้น

ทำประมาณปี 2537 ไม่เกินนะครับเพราะว่าบ้านโคกแตรกของเราทำปี 2536 ที่อนามัย ฉนั้นคิดดูความสึกหร่อความที่การใช้งานของแป๊ปอะไรต่างๆและก็แป๊ปที่เดินมานะครับหลายแห่งที่มีการถมดินถมหินและก็การถมบางครั้งบางคราวหินหรือว่าไม้ลงไปเบียดท่อแต่เขาไม่ใช่รู้นะครับว่าตอนนี้มันลึกเกินนะครับท่อประปาหมู่ที่ 2 ที่ผ่านมานะครับฉนั้นในส่วนตรงนั้นผมคิดว่าถ้าทำโครงการเปลี่ยนแป๊ปใหม่ใช้สัก 2 นิ้วแล้วน้ำประปาหมู่ที่ 2 จะได้ใช้ดีและผมเห็นว่าตอนนี้ตัดไปเยอะแป๊ปที่ประปาหมู่ที่ 2

ผมคิดว่าน้ำน่าจะพอแต่ว่าเหตุผลที่ไม่พอเพราะว่าเรามองไม่เห็นใต้ดินว่าน้ำรั่วไปเท่าไหร่นะครับแต่ว่าถ้าคิดใหม่ทำโครงการใหม่ฝั่งแป๊ปใหม่ผมว่าประปาหมู่ที่ 2 จะได้ใช้ดีนะครับผมขอเสนอแค่นี้ครับขอบคุณครับ

**ประธาน**  เชิญท่านสุธรรม แสนสุขครับ

**สุธรรมๆ**  กราบเรียนท่านประธานสภาฯที่เคารพ ท่านสมาชิกสภาผู้ทรงเกียรติ

กระผมนายสุธรรม แสนสุข สมาชิกสภาฯ หมู่ที่ 8 ก็สวัสดีท่านฝ่ายบริหารครับที่จะชี้แจงของหมู่ที่ 2 ของหมู่ที่ 8 ก็เมื่อตะกี้น้ำประปาบริเวณบ้านห้วยมุดมันไม่ไหลคือเครื่องทำงานแต่มันไม่ไหลสาเหตุก็มาจากแป๊ปรั่วจุดตัดถนนนะครับท่านสมาชิกหลายท่านก็คงจะเคยวิ่งรถไปทางบ้าน

ห้วยมุดนะครับโดยเฉพาะท่านสมาชิกหมู่ที่ 9 บริเวณนั้นจะเห็นเป็นลูกระนาดสาเหตุที่เป็นลูกระนาดก็เพราะผู้รับเหมาไม่ได้ตัดถนนตัดไปนิดเดียวและก็เอาท่อแป๊ปไปวางไว้แล้ว แล้วยางมะตอยทำให้มันเป็น

ลูกระนาดพอหลายๆวันมะตอยมันก็หลุดแป๊บแตกมันจะเป็นแป๊ป pvc ช่องตัดถนนวันนี้อีกครับแตกอีกครับพอแตกตรงบริเวณเดิมนะครับที่จุดตัดถนนเหมือนเดิมผมก็ให้ช่างลงไปดูแล้วก็หาสาเหตุพบแล้วผลปรากฏว่าบริเวณข้างบ้านสำรองนะครับแตกอีกกับจุดตัดถนนนะครับก็อยากฝากไปถึงบริหารนะครับเหมือนเดิมครับก็อีกเรื่องหนึ่งคือถนนบุกเบิก หมู่ที่ ๘ ตอนนี้ไม่ทราบว่าไปถึงไหนแล้วนะครับเพราะรู้สึกว่าโครงการของหมู่ที่ ๘ อยู่ท้ายสุดแล้วนะครับฝากท่านประธานไปถึงคณะบริหารนะครับขอบคุณครับ

**ประธาน** เชิญครับท่านภาณุวิชญ์ รองพล

**ภาณุวิชญ์** กราบเรียนท่านประธานสภาฯที่เคารพ ท่านสมาชิกสภาผู้ทรงเกียรติ

ทุกท่าน ท่านคณะผู้บริหารทุกท่าน กระผมนายภาณุวิชญ์ รองพล สมาชิกสภาฯ หมู่ที่ 9 ด้วยความเคารพครับท่านประธานจริงๆแล้วในวันนี้นะครับท่านสมาชิกองค์การบริหารส่วนตำบลบางดีของเราจริงๆต้องมีในเรื่องของการมาประชุมในเรื่องของงบประมาณ ปี 2565 นะครับ

**-7-**

แต่ทีนี้ผมก็อยากจะทราบเหมือนกันนะครับว่าที่มันล่าช้ามันเพราะอะไรทำไมหน่วยงานที่เกี่ยวข้องไม่ว่าจะกองช่าง กองคลัง อะไรก็แล้วหน่วยงานที่เกี่ยวข้องทั้งหมดในบางดีงบประมาณประจำปีรายจ่าย 2565 ก็ยังไม่ได้

เข้าประชุมสภาจริงๆเอาเข้าที่ประชุมทีนี้ถามว่าที่เรามาประชุมวันนี้

นะครับมันมีแค่นี้หรือครับมันมีแค่นี้เองหรือครับที่บางดีของเราเรื่องไหญ่นะครับท่านประธานครับเรื่องใหญ่ที่ทางบริหารหรือว่าหน่วยงานข้าราชการทั้งหมดที่เกี่ยวข้องในองค์การบริหารส่วนตำบลบางดีทำไม

ต้องให้มีการล่าช้าจริงๆการทำงบประมาณ 2565 ก่อนที่วันนี้นะครับ

ที่สภาแห่งนี้ที่ท่านประธานเรียกท่านสมาชิกประชุมผมว่าจริงๆมันน่าจะเสร็จตอนเดือนพฤษภาคมแต่ถามว่าวันนี้ทำไมเรามาช้ากันตรงนี้นะครับแล้วไหนละครับท่านประธานครับที่มันมีความล่าช้าไม่ว่าจะเป็นโครงการ

ที่ท่านสมาชิกหมู่ที่ 8 ท่านพูดเมื่อสักครู่นะครับวันก่อนสภาแห่งนี้นะครับได้อนุมัติในเรื่องของวงเงินที่ทางช่างเขาบอกว่าแปดแสนกว่าทำไม่ได้ก็เสนอมาให้ทางสภาแห่งนี้เพิ่มเป็นวงเงินเก้าแสนกว่านะครับมันติดตรงไหนครับหมู่ที่ 6 ก็เหมือนกันครับน้ำประปาขุดบ่อบาดาลท่อเมนล้านกว่าถามว่าทำไมละครับผู้รับงานทิ้งงานตอนนี้ผู้รับเหมาอยู่กรุงเทพนี้ละครับถามว่าความล่าช้าและความเดือดร้อนของพี่น้องประชาชนที่บางดีของเราไปบริหารจัดการมันอยู่ตรงไหนครับท่านประธานนี้ละครับท่านต้องคิด

นะครับสภาผ่านเรียบร้อยผู้รับเหมาทิ้งงานมันคืออะไรนี้ละครับท่านต้องตอบในสภาแห่งนี้หลายเรื่องนะครับท่านประธานที่ผมมีความไม่สบายใจและก็มีความเป็นห่วงพี่น้องประชาชนในตำบลบางดีที่เขาคอยความเจริญความรุ่งเรืองต่อชีวิตและทรัพย์สินของเขาวันนี้เรามาประชุมกันแค่นี้แหละครับอนุมัติในเรื่องของการศึกษาและก็ขอในเรื่องของสายไฟหมู่ที่ 10 ศูนย์เรียนรู้เรื่องนั้นไม่มีครับเพราะฉนั้นก็ต้องถามว่าทำไมละครับเรื่องหนึ่งครับท่านประธานครับจริงๆแล้ววันนี้นะครับก่อนที่จะประชุมกันวันนี้

นะครับเราได้พูดคุยกันนอกรอบว่าจะขออนุมัติเงินจ่ายขาดเพื่อช่วยเยียวยาพี่น้องประชาชนในหมู่บ้านแต่ละหมู่บ้านโครงการนั้นๆตกลงเรียบร้อยแต่ท่านทราบใหมครับท่านประธานมันติดกับตรงที่คณะกรรมการสนับสนุนแผนท่านบอกว่าให้ทบทวนใหม่ผมก็ไม่เข้าใจ

นะครับว่าทำไมละครับเพราะเงินมันเกือบหกล้าน 12 หมู่บ้านหมู่บ้านละห้าแสนปัญหาตรงที่ว่าหมู่ที่ 2 เกือบแปดแสนหมู่อื่นเกือบห้าแสนตรงนี้หรือครับที่เอามาตัดสินกันสิ่งที่ผมทราบมาก็คือว่าคณะกรรมการสนับสนุนแผนมีอยู่ 5 คนอยู่ในนี้แหละครับท่านปลัดเป็นประธานขออนุญาตที่ต้องเอ๋ยชื่อเพราะมันเป็นหน้าที่อยู่แล้วมีหัวหน้ากองศึกษา ผอ.กองช่างรักษาการ เจ้าหน้าที่แผน สี่ห้าคนแค่นี้ครับทำไมครับสิ่งที่ท่านสมาชิกเสนอให้ท่านสนับสนุนการทำงานมันติดขัดตรงไหนมันไม่โปร่งใสตรงไหนครับท่านไม่เชื่อใจสมาชิกใช่ใหมที่ท่านบอกว่าท่านต้องทบทวนทำไม

ละครับนี้คือสิ่งที่ติดขัดเพราะคณะกรรมการสนับสนุนแผนเสร็จเห็นชอบด้วยผมในฐานะสภานี้เสนอชื่อมาเป็นคณะกรรมการแผนพัฒนาขออนุญาตเอ๋ยชื่อท่านปิยรัฐ นิดคงด้วย ท่านชาตรี จงเจริญ ด้วย

**-8-**

ผมต้องมาประชุมผมก็ต้องเห็นชอบครับเพราะความเดือดร้อนของพี่น้องประชาชนชาวตำบลบางดีทั้งนั้นแต่ผมไม่เข้าใจนะครับว่าทำไมละครับอย่างน้อยๆรักษาการกองช่างท่านต้องอธิบายกับท่านปลัดได้ว่าสิ่งที่เกือบแปดแสนของหมู่ที่ 2 เพราะความยาวตลอดสายเงินงบประมาณแค่นี้

หมู่ที่ 9 ผมก็เกือบห้าแสน หมู่ที่ 8 ก็เกือบห้าแสน หมู่ที่ 3 ก็เกือบห้าแสนมันเป็นอย่างนี้นะครับแล้วท่านมานั่งแล้วทำไมท่านไม่ชี้แจงสิ่งที่ผมทราบมาว่าท่านไม่ชี้แจงกับท่านปลัด หมู่ที่ 2 ที่มันเยอะกว่าหมู่อื่นมันเป็นเพราะอย่างนี้ๆ เพราะท่านก็ไปเช็คมาแล้วครับเสาแต่ละต้นมันราคาเท่าไหร่ใช่ใหมครับแล้วทำไมละครับทำไมท่านไม่ชี้แจงท่านปลัดละครับผู้สนับสนุนแผนพัฒนาเพราะท่านปลัดเป็นประธานผมเป็นคณะกรรมการแผนพัฒนาท่านนายกเป็นประธานมันเสียหายตรงไหนครับเอาเข้าไปก่อนซิครับแล้วเราค่อยมาถกกันว่าตรงนั้นมันไม่จริงตรงนั้นมันเยอะเกินไปนะครับเรามาคุยกันได้ไม่ใช่มาชลออย่างนี้พอชลอมันก็ช้าหลายคนบอกผมว่าเนี้ยแล้วในช่วงนี้ท่านประธานครับผมไม่ทราบหรอกครับว่าท่านปลัดและท่านคณะของแผนที่นี่ท่านทราบใหมครับหนังสือฉบับนี้นะครับด่วนที่สุดจากผู้ว่าราชการจังหวัดแจ้งมาอำเภอเรายกเว้นการประชุมประชาคมคณะกรรมการนั้นนี้ได้เพราะในช่วงของโควิด 19 ระบาด ยกเว้นการประชุมได้แต่ถามว่าทำไมท่านช่วยชี้แจงหน่อยซิครับเราล่าช้างบประมาณออกไปการจ่ายขาดก็ล่าช้ากันไปจริงๆวันนี้เราต้องมาเข้าในวาระเงินงบประมาณปี 2565 ครับท่านประธานแต่ถามว่าทำไมครับ เนี้ยครับ

มันถ่วงความเจริญของพี่น้องประชาชนตำบลบางดี ผมเห็นใจทุกท่าน

นะครับจริงๆแล้วผมว่าสภาแห่งนี้นะครับถ้าเปรียบเสมือนโรงเรียนสักโรงถ้าเป็นตอนนี้ท่านนายกสนิทเป็น ผอ.โรงเรียนพวกเราเป็นนักเรียนที่จริงถ้าเข้า ป.1 จบกันหมดแล้วนะครับนี้เกือบสิบปีแล้วที่เราอยู่ด้วยกันจริงๆแล้วการพูดมันน่าจะเข้าใจกันทุกอย่างแล้วแต่ทำไมมาสดุดได้ครับท่านประธานทุกอย่างครับที่ท่านปิยรัฐ นิดคง ท่านพูดว่าน้ำบ้านเขาใช้น้ำข้นน้ำประปาส่วนภูมิภาคเขาตัดให้กับพี่น้องประชาชนสองเดือนบางดีเรา

15 วัน แล้วผมอยากเรียนว่าในช่วงของโควิด 19 ครับท่านประธานครับถ้าท่านผู้บริหารเจ้าหน้าที่ทุกส่วนทุกฝ่ายมองเห็นความเดือดร้อนของพี่น้องประชาชนในตำบลบางดีของเรารัฐบาลช่วยเยอะแยะมากมายครับคนละครึ่ง เราชนะ เรารักกัน ม.33 ส่วนการไฟฟ้าฝ่ายผลิตลดค่าไฟการไฟฟ้าส่วนภูมิภาคลดค่าน้ำ ผมก็อยากถามว่าบางดีของเราทำไมไม่ยกเลิกการเก็บเงินของพี่น้องที่เขาติดทั้งหมดครับยกเลิกซิครับเพื่อความสบายใจของพี่น้องประชาชนช่วยเรื่องโควิด 19 แล้วถามว่าทุกสิ่งทุกอย่างที่ท่านเขียนไปผมเรียนกับสภาแห่งนี้หลายครั้งแล้วว่าบางท่านเขียนไปผมเนี๊ยค้างสามพันยกตัวอย่างหมู่ที่ 8 นะครับคุณประสิทธิ ทองประดับ หมู่ที่ 8 อยู่ๆทาง อบต.บางดีส่งชื่อไปเขาค้างค่าน้ำประปา 2 เดือนแปดร้อยกว่าบาทนี้ละครับมันเป็นไปได้อย่างไรท่านประธานบ้านนายแนม หนูหวานเจ็ดร้อยกว่าคุยไปคุยมาเหลือสองสามร้อย บ้านนายชื่นสามพันกว่าคุยไปคุยมาเหลือเก้าร้อยได้หรือครับท่านประธานผมไม่เข้าใจครับ

**-9-**

นี้นะครับที่เราทำกันอยู่ทุกวันนี้เพราะฉนั้นสิ่งเหล่านี้นะครับผมก็อยากฝากว่าสิ่งที่มันดีเราช่วยสนับสนุนสิ่งที่มันไม่ถูกไม่ต้องเราต้องช่วยกันคิดกันแค่นะครับผมพูดเสมอครับท่านประธานในสภาแห่งนี้เราทุกคนที่พูดไม่ว่าจะเป็นผมหรือท่านสมาชิกท่านอื่นท่านใดเราติเพื่อก่อไม่ใช่มายกยอเพื่อทำลายผมเป็นคนพูดจริงและผมก็เป็นคนทำจริงผมอยากทำงานผมไม่อยากมีปัญหากับใครครับออกจากห้องประชุมนี้ผมก็อยากเป็นเพื่อนเป็นพี่เป็นน้องแต่ถ้าใครไม่อยากเป็นพี่เป็นน้องผมก็ไม่ว่าท่านจะโกรธผมว่าผมพูดเรื่องจริงผมก็ไม่ว่าเพราะท่านเป็นข้าราชการผมเป็นนักการเมืองท้องถิ่นพี่น้องประชาชนเลือกผมมาผมต้องทำในสิ่งที่ถูกต้องไม่ใช่ทำในสิ่งที่ถูกใจแล้วไม่ถูกใจใครบางคนไม่ใช่ครับท่านประธานเพราะฉนั้นวันนี้ครับสิ่งสุดท้ายที่ผมนำเรียนกับท่านประธานก็ต้องขอขอบคุณทางเจ้าหน้าที่ทางท่านปลัดนะครับที่อำนวยความสะดวกที่พี่น้องมาร้องเรียนน้ำประปาหมู่ที่ 9 บ้านผมท่านพี่พรเพ็ญ ช่วยศรี ที่ท่านมาร้องเรียนเพราะท่านไปถึงบ้านผมผมก็บอกว่าท่านมาหาท่านปลัดเถอะเผื่อท่านปลัดมีทางออกอย่างไรสุดท้ายวันนั้นท่านก็มาพอมาแล้วเจ้าหน้าที่ก็ไปดำเนินการแก้ไขและเขาส่งลายมาทางผมบอกเรียบร้อยแล้วผมก็ถามกลับว่าตกลงน้ำหมดใหมเขาก็บอกว่าน้ำไม่หมดแต่ถามว่าทำไมก่อนหน้านี้คนที่เปิดปิดเขาบอกว่าน้ำหมดผมก็เคยเรียนกับท่านเลขาแล้วเลขาบอกว่าเดี๋ยวให้รองนิกรไปดูก็ต้องพูดกันเรื่องจริงครับท่านประธานท่านรองนิกรผมไม่ทราบว่าท่านไปแก้ไขหรือไม่นะครับแต่ที่เขามาวันนั้นเขาบอกว่ารองนิกรผู้บริหารยังไม่รู้นี้ละครับทำงานกันอย่างนี้นะครับแล้วอีกอย่างหนึ่งเงินสะสมจ่ายขาดที่เราคุยกันวันนั้นหกล้านผมก็อยากให้น้องรักษาการกองช่างนะครับได้มาทำความเข้าใจกับท่านสมาชิกว่าเงินที่จะจ่ายขาดได้จริงๆคือเท่าไหร่จริงๆเงินจ่ายขาดเงินสะสมนะครับท่านประธานจะต้องกันเงินเดือนของข้าราชการของพนักงานไว้ 3 เดือน และกันเงินของพี่น้องประชาชน ผู้ป่วยเอดส์ ผู้สูงอายุ ไว้ 3 เดือน สาธารณูปโภค สาธารณภัย 10 เปอร์เซ็น นี้คือเงินจ่ายขาดเงินสะสมผมไม่ทราบว่าสิ่งที่ผมได้ข้อมูลมาใช่หรือไม่ผมอาจจะไม่ถูกต้องเหมือนกับท่านที่เรียนมานะครับขอฝากว่าอยากให้พวกเราครับพูดคุยกันในทางที่มันตรงไปตรงมานะครับไม่ต้องมีการต้องโทรหาคนนั้นโทรหาคนนี้ผมยังเสียใจครับท่านประธานที่เจ้าหน้าที่ของเราไปลงวัดเรื่องของไฟ หมู่ที่ 9 สมาชิก อบต.หมู่ที่ 9 มี 2 คนนะครับท่านประธานเราจะได้ช่วยกันคิดช่วยกันทำทำไมครับโทรหาคนเดียวใช่ใหมกับผมไม่อยากโทรใช่ใหมติดขัดตรงไหนครับผมพูดมากใช่ใหมก็ใช่ครับผมพูดในสิ่งที่ชาวบ้านสะท้อนมาเขาไม่มีโอกาสที่จะมานั่งในสภาแห่งนี้ความคิดแตกต่างได้แต่สุดท้ายเราต้องไปจุดเดียวกันผมก็เหมือนกันสิ่งที่พูดมาทั้งหมดนี้เราต้องมาหาจุดร่วมกันว่าเราจะคิดแก้ไขทำอย่างไรขอบคุณครับท่านประธานครับ

**ประธาน** ครับเชิญครับท่านชาตรี จงเจริญ

**ชาตรี** กราบเรียนท่านประธานสภาฯที่เคารพ ท่านสมาชิกสภาผู้ทรงเกียรติ

ทุกท่าน กระผมนายชาตรี จงเจริญ สมาชิกสภาฯ หมู่ที่ 10

ครับกระผมก็จะเสริมเรื่องเงินจ่ายขาดเงินสะสมที่จะจ่ายกันในห้วงเวลานี้ที่ได้มีการพูดคุยกันหลายครั้งจนเกือบจะได้มีมติพิจารณากันในวันนี้แล้ว

**-10-**

แต่ในเมื่อมีเหตุการณ์ต่างๆ ซึ่งไม่สามารถที่จะมาพิจารณาเงินจ่ายขาดเงินสะสมได้ในครั้งนี้แต่กระผมยังมีข้อที่สงสัยอยู่คือเรื่องไฟฟ้าส่องสว่างว่าจะมีราคาต้นละเท่าไหร่และที่เป็นหม้อแปลงสำหรับคุมแต่ละที่ลูกละเท่าไหร่และระยะห่างจุดเราต้องเว้นระยะห่าง 35 หรือไม่ เผื่อว่าบางครั้งบางพื้นที่เหมือนกับหมู่ที่ 10 นี้ซึ่งเราก็อยากจะให้มันถ้าตีว่าต้นสักสี่แสนหม้อแปลงสักหมื่นหกก็ตกอยู่ประมาณสี่แสนกว่าถ้าต้นละสี่หมื่นหม้อแปลงก็ตกอยู่ประมาณห้าหมื่นถ้าเราจะใช้สักแปดต้นและ 2 จุด ถ้าต้นละสี่หมื่นสองต้นก็แปดหมื่น 4 ต้น ก็หนึ่งแสนหก แปดต้นก็สามแสนสองแล้วก็มีหม้อแปลงที่คุมอยู่ว่าราคาเท่าไหร่แต่ละหมู่บ้านจะได้ประเมินถูกและระยะห่างจะเอาตามนั้นใหมซึ่งแต่ละหมู่บ้านก็จะอยากจะยืดหยุ่นเพราะการที่มีการติดตั้งไฟฟ้าส่องสว่างนี้ไม่กี่วันนี้ที่ อบต.ที่เขาติดตั้งชิดเกินไปและงบประมาณก็ประมาณเกือบพันล้านบาทซึ่งตรงนั้นตอนนี้เขาก็มีการตรวจสอบกันอยู่แต่ในลักษณะของตำบลบางดีซึ่งมีงบประมาณก็น้อย

และพอประมาณก็อยากจะหาวิธีซึ่งไม่เป็นการยากเกินไปเพราะการที่เราจะเอาตามแบบมาตรฐานของอะไรสักอย่างหนึ่งแต่นั้นมันขึ้นอยู่กับเขาและผมคิดว่าที่อยากรู้คำตอบก็คือตอนนี้รู้แล้วยังต้นละเท่าไหร่หม้อแปลงแต่ละหม้อราคาเท่าไหร่และความสูงกี่เมตรและก็ระยะทางต่อต้นเท่าไหร่ครับขอบคุณครับ

**ประธาน** ครับเชิญทางท่านนายกชี้แจงด้วยครับ

**รองนายก** กราบเรียนท่านประธานสภาฯที่เคารพ ท่านสมาชิกสภาผู้ทรงเกียรติ

ทุกท่านครับเป็นบางเรื่องนะครับที่ชี้แจงบางเรื่องให้ท่านรองปลัดบางเรื่องก็ยกให้ท่านปลัดคนที่รู้แต่ผมจะตอบกับคุณภาณุวิชญ์มันมีอยู่สองเรื่องคือเรื่องบ้านพรเพ็ญ ช่วยศรี วันแรกแกมาที่ อบต.ครั้งที่สองผมก็ไม่ได้รู้ว่ามันเกิดปัญหาพอครั้งที่สองแกมาก็เข้าไปที่ห้องปลัดแต่ว่าปลัดไม่อยู่วันนั้นแล้ววาล์วน้ำที่แกปิดอยู่ก็ตัดหมดแล้วช่วงนี้คือปกตินะครับคุณภาณุวิชญ์

ครับเรื่องไฟฟ้าหมู่บ้านละห้าแสนวันนั้นผมนั่งอยู่ที่ อบต.ผมโทรหาท่านภาณุวิชญ์และโทรหา อบต.จรัญ ว่าเราจะเอาช่วงไหนกันคุณภาณุวิชญ์

ก็ตกลงกับผมว่าเอาไปบ้านโรงพระก๋งปุ่ยครับผมบอกแล้วว่าถ้าตกลงกัน

ทั้งสองข้างก็ไม่มีปัญหาอะไรใช่ใหมครับผมก็ตกลงกับคุณแล้ว อบต.ทั้งสองคนก็ไม่มีปัญหาเพราะตกลงกันทั้งสองคนแล้ว แล้วเรื่องประปาหมู่ที่ 6 เอาคนที่เข้าใจแล้วก็ตอบให้สมาชิกรู้เรื่องด้วยของหมู่ที่ 6 ผมให้

น้องอรนิสาชี้แจงให้สมาชิกเข้าใจนะครับว่ามันติดขัดอยู่อย่างไรที่ว่ามันไม่ได้ทำอยู่

**ประธาน**  เชิญเจ้าหน้าที่ครับ

**อรนิสา**  กราบเรียนท่านประธานสภาฯที่เคารพ ท่านสมาชิกสภาผู้ทรงเกียรติ

ทุกท่านดิฉันนางสาวอรนิสา บุญเนื่อง นักวิชาการการเงินและบัญชีรักษาการ ผอ.กองคลัง ความคืบหน้าของหอถังและก็ท่อเมนประปา

หมู่ที่ 6 นะค่ะเดิมก็คือผู้ชนะอันดับที่ 1 คือไม่สามารถเข้ามาทำโครงการได้ก็เลยแจ้งเป็นผู้ทิ้งงานค่ะต่อมานะค่ะล่าสุดตอนนี้พัสดุได้ทำหนังสือไปถึงผู้ชนะลำดับที่ 2 ค่ะซึ่งจะมาทำสัญญาภายในอาทิตย์นี้ค่ะขอบคุณค่ะ

**-11-**

**ประธาน** ครับก็เข้าใจนะครับประปาหมู่ที่ 6 เจ้าหน้าที่ได้ชี้แจงแล้วครับ

ขอเชิญฝ่ายบริหารชี้แจงของหมู่ที่ 8 ครับ

**รองนายก** กราบเรียนท่านประธานสภาฯที่เคารพ ท่านสมาชิกสภา

ผู้ทรงเกียรติ เรื่องถนนบุกเบิกหมู่ที่ 8 ผมจะให้รองปลัดชี้แจงให้กับสมาชิกได้เข้าใจครับว่ามันเป็นยังไงขอเชิญครับ

**รองปลัด**  กราบเรียนท่านประธานสภาฯที่เคารพ ท่านสมาชิกสภา

ผู้ทรงเกียรติทุกท่าน ดิฉันนางพัชวิภรณ์ บุญพา รองปลัดรักษาการ ผอ.กองช่าง โครงการของหมู่ที่ 8 ครั้งก่อนที่ว่างบประมาณครั้งแรกคือที่ทำราคากลางเกินไปแล้วที่ประชุม

ครั้งก่อนและก็ยกเลิกไปและก็จ่ายขาดเพิ่มเติมกันอีกเป็นเก้าแสนกว่าตอนนี้อยู่ในขั้นตอนร่าง tor อยู่ค่ะและก็ส่งไปยังเจ้าหน้าที่พัสดุเพราะว่ารายการเราขออนุมัติจัดซื้อจัดจ้างเรียบร้อยแล้วพัสดุส่งมาให้คณะกรรมการกำหนดราคากลางกำหนด tor อยู่และตอนนี้เราก็ดำเนินการไปตามขั้นตอนแล้วค่ะก็ตามลำดับขั้นเพราะถ้ากำหนด tor แล้วก็พัสดุก็ดำเนินการต่อไปจนถึงการเรียกการประกาศจัดซื้อจัดจ้างและก็ได้มีคนมายื่นซองและก็เขา

อีบิดดิ้งประมาณการตอนนี้ก็ส่งไปภายในอาทิตย์นี้พัสดุดำเนินการเพราะระเบียบอีบิดดิ้งตามขั้นตอนแล้วไม่เกิน 30 วันกองช่างนะค่ะที่ดิฉันสังเกตแล้วว่าท่านสมาชิกทุกคนคือจะมองว่างานทุกอย่างที่เป็นโครงการคือต้องตกที่ ผอ.กองช่างที่กองช่าง

ทุกอย่างถ้าเรื่องการที่ดำเนินการจัดซื้อจัดจ้างแล้วก็จะจบที่เราแล้วเราอนุมัติจัดซื้อจัดจ้างแล้วก็ไม่ได้อยู่ที่เราแล้วจะไปตามต้องไปที่กองคลังคือกองคลังมีหน้าที่ดำเนินการจัดซื้อจัดจ้างคนที่ให้คำตอบได้ว่าหลังจากที่กองช่างได้อนุมัติขอจัดซื้อจัดจ้างแล้วมันไม่ใช่กองช่างแล้วแต่รู้สึกว่าจะมองเพ่งเล็งว่าทำไมถึงมองว่าแต่กองช่างๆแต่ก็ไม่รู้ว่าเสร็จจากที่เราขออนุมัติไปแล้วขั้นตอนต่อไปเป็นยังไงไม่ใช่ทุกคนอยู่ที่กองช่างทำไมพอมีปัญหาก็กองช่างขนาดว่าตอนนี้ของหมู่ที่ 6 ก็ยังคิดว่ากองช่างทำไมชักช้าอยู่ที่กองช่างแต่รายละเอียดต้องถามถึงขั้นตอนต้องศึกษาด้วยว่าลำดับขั้นออกไปจากกองช่างแล้วคือต่อไปต้องเป็นสเต๊ปเหมือนกันแล้วก็อีกอย่างนี้คือชี้แจง หมู่ที่ 8แล้วนะว่าอยู่ร่าง tor อยู่พอเสร็จแล้วก็ดำเนินการตามไป 30 วันนี้ก็ได้จัดซื้อจัดจ้างแล้วก็กรณีเรื่องไฟของแต่ละหมู่ที่ว่าขอจ่ายขาดเงินสะสมว่าทำไมรักษาการ ผอ.กองช่างไม่ชี้แจงรายงานทำไมไม่ชี้แจงราคาที่ว่า

จะจัดซื้อจัดจ้างแต่ละโครงการว่าราคาเท่าไหร่เพราะตอนที่ว่า

ชุมนอกรอบไม่รู้ว่าจ่ายยังไงแต่ว่าโครงการเกินห้าแสนให้สำเริงไปสืบราคาไม่ใช่อยู่อย่างเฉยเมยอยู่นิ่งหรือว่าทำไม่สนใจแล้วให้น้องเขาไปสำรวจแล้วราคาที่เดินไปแต่ละที่ไม่มีใครให้มาสักคน

ว่าราคาที่เราขอว่าราคาไฟนี้ให้ช่วยทำราคาให้หน่อยไม่มีใครทำไม่มีใครมาสนใจเขาบอกว่าไม่มีเวลาเราก็อ้างอิงจากที่ว่า

**-12-**

ของหมู่ที่ 4 ล่าสุดเอาราคาของหมู่ที่ 4 ล่าสุดแล้วก็ดูจาก อบต.

อื่นๆ ดูในกูเกิ้ลราคาแตกต่างไล่เลี่ยกันก็ตอนนี้ราคาจะขึ้น

นิดหน่อยเราก็เอาห้าแสนนี้แล้วถามที่ร้านที่เราเอามาเฉลี่ยว่าคนหนึ่งได้เท่าไหร่ภายในห้าแสนได้หมู่ละเท่าไหร่แล้วเราเฉลี่ยแล้วว่าถ้า 9 เมตรคือ 11 ต้น ถ้า 6 เมตร ประมาณ 12 ต้น และก็รายละเอียดที่ประชุมวันนั้นชุดแรกที่มี 6 คนนั้น ดิฉันก็รายงานตามที่รายงานการประชุมก็รายงานว่าทำไมราคาเท่ากันเพราะ

ห้าแสนคือเป็นตัวตั้งแล้วก็เฉลี่ยเท่ากัน หมู่ที่ 1 หมู่ที่ 2 หมู่ที่ 3

นี้เอา 6 เมตร ก็ราคาตกลงเหมือนกันแต่นี้คือมันคืออ้างหาราคาเพื่อจะมาเข้าข้อบัญญัติเข้าแผนเพื่อจะมาจัดซื้อจัดจ้างแต่ว่าขั้นตอนต่อไปที่เราจะจัดซื้อจัดจ้างมันก็จะมีอีกรูปแบบหนึ่งคือเราต้องไปสืบราคาอีกร้านหนึ่งเพื่อจะมาทำราคากลางแต่ราคาที่เราสืบไปครั้งก่อนเพื่อเอามาเข้าแผนว่าคือต้นเท่าไหร่ราคาเท่าไหร่แต่ว่าแบบแปลนแบบรายการคือเราทำไม่เสร็จเพราะ ผอ.กองช่างรักษาการ ผอ.กองช่างและก็ผู้ช่วยช่างไฟฟ้าความเป็นงานมันไม่มีเพียงพอสำหรับช่างที่เป็นที่มีอาชีพโดยทั่วไป ที่ดิฉันมารับตำแหน่งรักษาการ ผอ.กองช่างนี้ไม่ใช่ว่าถ้ามีอะไรเกิดขึ้นหรือว่ามีปัญหาอะไรสักอย่างไม่มีใครมาแก้ปัญหาให้เราได้ตัวเราเองลายเซ็นต์ รักษาการ ผอ.กองช่างและต้องปฏิบัติหน้าที่แทนปลัดถ้าหนูทำไม่ดีมันอยู่ที่ตัวเราปัญหาจะเกิดขึ้นที่ตัวเราทุกอย่างไม่ใช่ว่าปล่อยปละละเลยเพราะว่าทำงานนี้มีแต่คนท้วงติงว่าแกไปรับทำไมตำแหน่งนี้แกไปทำทำไมเพราะว่ารักษาการก็รักษาการไปแกบอกว่าแกไม่มีความสามารถนี้คือผู้ที่เป็นหัวหน้าเก่าหรือว่าเจ้าหน้าที่ที่สูงกว่าหนูเขาบอกว่าแกก็บอกซิก็ปฏิเสธได้แต่หนูทำเพื่อความต้องการของประชาชนหนูต้องขับเคลื่อนว่าอยากให้ อบต.บางดีมีงานเดินไปด้วยที่รับตรงนี้และทุกสิ่งทุกอย่างสอบถามไปผู้อำนวยการกองช่างมีสามสี่แห่งที่ช่วยเหลือมาตลอดแต่ไม่มีใครรู้แม้แต่พี่ก็บอกว่าไปทำอันตรายนะรู้ใหมแต่มีคนที่ช่วยก็โอเค ผอ.กองช่างหนองช้างแล่นก็มีคนเชื่อถือภายใน

จังหวัดตรัง ก็นับถือแกที่หลังงานเขาเยอะมากช่างนกผู้ช่วยช่างงานก็มากก็ให้ช่างสำเริงมาช่วยงานไฟฟ้ารอบนี้สำเริงก็ฝึกหัดก็เหมือนใหม่ ทางหลวงเราก็ไปทุกที่ว่าเขาทำยังไงคิดอย่างไรคิดได้ยังไงทางหลวงเขาก็ก๊อบให้ว่าคิดอย่างนี้เราก็ทำยังนั้นแล้วที่สืบราคา 1 เมตรสามหมื่นเก้ารวมภาษีเบ็ดเสร็จเรียบร้อยแล้วและถ้าเมตรคือสี่หมื่นกว่าก็เรียบร้อยในนี้แล้วแต่ว่าเหมือนที่คิดคราวนี้จะมีมาตรา ว.89 แต่ตอนนั้นคิดว่าจะใช้ตอนที่ว่าเราดำเนินจัดซื้อจัดจ้างตามระเบียบพัสดุมาใช้แต่ตอนขั้นแรกที่ประชุมกรรมการแผนว่าเอาราคาตัวนี้มาอ้างอิงก่อนคือมายืนยันว่าราคาไม่เกินนี้แล้วท่านภาณุวิชญ์คงเข้าใจนะค่ะเพราะว่าไม่ใช่ว่าเราไม่ได้ทำไม่ใช่ว่าเราไม่สืบราคาเราสืบราคามาเรียบร้อยแล้วถ้ายังนั้นขอชี้แจงแค่นี้ค่ะขอบคุณค่ะ

**-13-**

**ประธาน**  ระยะห่างที่ท่านชาตรีถามเท่าไหร่ครับ

**รองปลัด**  ระยะห่างคือ 35 เมตรค่ะ

**ประธาน**  ครับเชิญครับท่านปิยรัฐ นิดคงครับ

**ปิยรัฐ** กราบเรียนท่านประธานสภาฯที่เคารพ ท่านสมาชิกสภาผู้ทรงเกียรติ

กระผมนายปิยรัฐ นิดคง สมาชิกสภาฯ หมู่ที่ 2 ก่อนอื่นผมก็อยาก

จะถามว่าการที่กำหนดระยะทาง 35 เมตร มันต้องดูว่าถนนสายนั้นเป็นสายหลักอย่างเช่นสายหลักเหมือนหมู่ที่ 4 โอเคครับแล้วใช้เสาไฟต้อง 9 เมตรความสูง แต่ว่ายกตัวอย่างของหมู่ของผมใช้ตามซอยชาวบ้านบอกว่า 45 เมตรยังได้ใช่ใหมครับตามซอยแต่เรามาจำกัด 35 เมตร การที่เสาไฟฟ้าต่ำลงแสงสว่างกว้างขึ้นเราก็สามารถยืดหยุ่นกันไปได้ตามที่จริงแบบนั้นผมก็ถามทางหลวงชนบทมาด้วยนะครับเกี่ยวกับราคาเกี่ยวกับสเป็คอะไรยิ่ง อบต.เราสามารถยืดหยุ่นได้มันไม่ใช่ว่าเป๊ะๆแบบนั้นนะครับมันต้องดูสถานที่และถนนที่ใช้ด้วยนะครับถ้าเหมือนกับถนนทางผ่านของทางหลวงนะครับที่เขาใช้ 9 เมตรตลอดเขาไม่มี 6 เมตรนะครับและราคาที่ไปสืบมาจากที่ท่านรักษาการกองช่างพูดก็ตรงกันหมดกับที่ผมไปถามนะครับแล้วก็ความเป็นจริงแล้วเราอย่ามากำหนดแบบนั้นตามซอยต้องดูด้วยว่าซอยเล็กซอยขนาดไหนยังไงเราสามารถเปลี่ยนแปลงได้นะครับแล้วก็ระบุว่าสาเหตุที่เปลี่ยนแปลงไม่ใช่ให้มันเป๊ะไปมากสมมุติ 35 เมตรไปลงหน้าบ้านเขาทางเข้ามันต้องเลื่อนให้เขานะครับทางบ้านผมตามที่จริงไม่ต้องใช้เงินเยอะถ้าเรายืดหยุ่นกันได้ชาวบ้านยอมรับผู้นำยอมรับคนที่ใช้ถนนหนทางตลอดเขายอมรับก็ปล่อยไปเถอะครับงบประมาณได้เหลือไปที่อื่นด้วยเพราะสูงแค่ 6 เมตรความสว่างมันกว้างขึ้นใช้เสาใช้งบประมาณสมมุติว่า 45 ขาดเหลือกันเยอะนะครับครับขอบคุณมากครับ

**ประธาน**  ครับเชิญท่านายกชี้แจง

**รองนายก** กราบเรียนท่านประธานสภาฯที่เคารพ ท่านสมาชิกสภาผู้ทรงเกียรติครับ

ขอโทษที่เอ๋ยนามครับท่านปิยรัฐเมื่อสี่ห้าวันที่ผ่านมานั่งคุยกับผมและ

ท่านประธานด้วยท่านจะเสาแรกและไปเสาสุดท้ายแล้วมาหารตรงกลาง

4 เมตรแต่คุณปิยรัฐบอกว่าถาม ทช.แล้วแต่ทำได้ไม่ได้เรื่องนี้ผมก็ไม่ชำนาญเรื่องนี้ผมให้ท่านปลัดชี้แจงแทนผมด้วยครับว่าจะทำได้หรือทำไม่ได้ขอเชิญท่านปลัดครับ

**ปลัด** ด้วยความเคารพและท่านสมาชิกทุกท่านนะครับผมขออนุญาตตอบเป็น

รายบุคคลที่พอจะจำกัดความที่ท่านได้มีกระทู้ถามกันได้ครับตั้งแต่เรื่องที่ 1 นะครับประปาหมู่ที่ 2 นะครับน้ำประปาขออนุญาตนำเรียน 2 ประเด็นนะครับ ขออภัยประเด็นคุณภาพน้ำพวกผมออกไปหมู่ไหนไม่เคยไม่เจ็บช้ำครับไปตัดน้ำพี่น้องประชาชนตัดเสร็จน้ำแดงออกมาจนบอกว่าเดี๋ยวทิ้งไว้ก่อนสักครึ่งชั่วโมงไปเจรจาข้างโน่นก่อนแล้วเป็นไงค่อยกลับมาดูว่าน้ำมีคุณภาพใหมประเด็นแรกกลับมารายงานกับท่านเลขาทุกครั้งครับเพราะวันนี้บริหารนอกจากเลขาก็ไม่ค่อยมีบุคคลท่านใดมาเป็นประจำ

รองนิกรก็เข้ามามั้งรองนิคมก็มามั้งนะครับเพราะฉะนั้นในประเด็นน้ำ

ผมอยากจะขออนุญาตจริงๆไม่อยากจะล้วงล้ำท่านมากแล้วนะครับ

**-14-**

แต่ว่าด้วยความจริงว่าเมื่ออยู่ร่วมกันท่านทุกคนพูดมาก็มีด้วยเหตุด้วยผลและก็เป็นภาพที่ค่อนข้างที่ผมยังเคารพท่านอยู่เพราะฉนั้นในประเด็นน้ำผมบอกท่านเลขาแล้วว่าท่านต้องหาวิธีการหาวิชาการหาประสบการณ์ของหน่วยงานที่เขาทำนะครับเพราะรุ่นผมรุ่นก่อนเลือกตั้ง 8 ปี ย่าง 9 ปี เราได้ลองทำมาหลายรูปแบบ หมู่ที่ 2 ก็ลองทำมาแล้วครับแล้วก็ทำไปแล้วเพราะฉนั้นสิ่งเหล่านี้มันเป็นสิ่งที่เราต้องมาร่วมคิดแก้ไขเพราะฉนั้นประเด็นน้ำก็ผ่านไปหนึ่งหมู่หมู่ที่ 5 ของท่านประนอมนะครับท่านก็อยากให้วางท่อใหม่ผมก็อยากเห็นว่าการที่ท่านนำเสนอปัญหาเดือดร้อนตรงนี้แล้วเวลาจ่ายขาดทำไมท่านมีโอกาสแล้วแผนก็จะเปิดแล้วทำไมท่านไม่ใส่แก้ไขให้เรียบร้อยสิ่งต่างๆนี้เป็นสิ่งที่เราอยากคุยกันด้วยเหตุด้วยผลว่ามันสามารถที่ตอบโจทท์ของพี่น้องประชาชนได้นะครับเพราะคุณภาพน้ำทุกหมู่ผมก็เจ็บซ้ำท่านหมู่ที่ 9 ก็เคยมาว่านะครับวันนั้น 5 โมงท่านโทรหาผมกลับไปดูบ้านแกนะครับตอนนั้นผมถึงแยกถนนแพรกผมก็บอกว่าอย่างนี้แล้วกันครับในประเด็นของคุณภาพน้ำขอให้ท่านสมาชิกที่เคารพทุกท่านกับผู้บริหารลองคิดหาแนวทางหาหน่วยงานที่มีความชำนาญมาแก้นะครับส่วนเร็วที่สุดก็คือหมู่ที่ 5 ถ้าอยากจะเปลี่ยนก็แล้วแต่คิดทบทวนได้ ผอ.กองคลัง ผอ.กองช่าง ขอเวลาหนึ่งอาทิตย์ครับผมเห็นใจในคำอธิบายมากเลยผมก็บันทึกไว้ในบันทึกรายงานการประชุมของคณะกรรมการจัดทำแผนด้วยก็นี้คือเรื่องจริงนะครับแล้วตอบประเด็นการเรียกเก็บออกไปมีปั๊ม 15 วันผมไม่ได้คิดเองหรอกครับถ้าท่านทุกคนจำได้ถ้าท่านกลับไปอ่านมันก็มาจากข้อบัญญัติตำบลที่ท่านวางไว้ให้ผมนะครับและผมเห็นเขาอ่านไม่ค่อยดีที่ประชุมท่านไปตรวจสอบไปดูในการบันทึกการประชุมได้เลย

เรื่องนี้ผ่านเห็นชอบและให้ความเป็นธรรมเพราะฉนั้นน้องๆที่มาใหม่เขาเก่งและดีเพราะสร้างความยุติธรรมขนาดคนเก็บค่าน้ำที่เปลี่ยนไปเปลี่ยนมาก็ดีตามสภาพทุกวันนี้เป็นกระด้างต่อความรู้สึกหลายคนจริงๆไม่เป็นความยุติธรรมเพราะว่าถ้าท่านกลับไปดูคนที่จ่ายค่าน้ำที่ไม่เคยปัญหาในหมู่บ้านจะมี 80 เปอร์เซ็นต์ที่เขาไม่มีปัญหาและผมก็ลึกซึ้งและเกรงใจที่น้ำไม่ดีและเขาไม่บ่นนี้แหละผมมาบอกท่านเลขาเรื่อยๆต่อไปก็ขอให้เราแก้ในสิ่งที่เป็นประเด็นเรื่องนี้จริงๆกันครับ 15 วันที่ปั๊มเพราะว่าบางครั้งไปคุยแล้วก็ไม่รู้ไม่ทราบว่าบุคคลที่เปอร์เซ็นต์น้อยที่เขามีปัญหาท่านก็ไม่ทราบว่าเราคุยแล้วอธิบายก็บอกอย่างนี้แล้วส่วนที่ตัดทิ้งความจริงก็ยังหมุนไม่ทันอยู่เพราะฉนั้นยังมีเวลาให้ท่านไปคลี่คลายลื่นไหลแล้วประเด็นที่ว่าทำไมหน่วยงานของไฟฟ้าขยายได้อย่างที่ท่านภาณุวิชญ์บอกในส่วนของลดและยกเราไม่มีอำนาจนั้นเพราะว่าเมื่อท่านออกข้อบัญญัติแล้ว

ราชกิจจานุเบกษาประกาศแล้วก็ถือว่าชอบและประกาศให้ทุกคนทราบ

แต่เราก็ยังมีเม้นมีอะไรให้ลึกซึ่งอีกครั้งหนึ่งก็แค่นั้นเองไม่ใช่ว่าไม่เห็นเงาหัวใครนะครับเราไม่ได้เป็นนายประชาชนนะครับเป็นผู้รับใช้ทุกวันด้วยการทำแบบนี้นะครับเรื่องต่างๆเหล่านี้เป็นเรื่องที่ทำมาจากปัญหาที่เรื้อรังผมไม่ได้อาศัยว่าน้ำไม่ดีไปกดรีดประชาชนผมก็ใช้อำนาจตามข้อบัญญัติที่มีที่ท่านออกนั้นแหละก็เท่านั้นเองนะครับผมไปต่อในประเด็นหมู่ที่ 8

นะครับถนนบุกเบิกผมบังเอิญว่าด้วยความขาดแคลนผอ.กองคลังนะครับ

**-15-**

ก็ไปช่วยรักษาการ ผอ.กองคลังในหน้าที่หนึ่งก็คือหน้าที่หัวหน้าเจ้าหน้าที่พัสดุนะครับเพราะฉนั้นทุกอย่างเป็นเรื่องใหม่ของผมเหมือนกันคือขอโทษท่านด้วยว่าในการมีเจ้าหน้าที่แต่ละฝ่ายมาแล้วผมก็ไม่ได้ไปดูระเบียบ

ของเขาทุกเรื่องนะครับเพราะเวลาเขาไปอบรมเขาก็ไปอบรมเป็นหน้าที่เขาเวลาทำก็เรียกเขามาทำครับเพราะฉนั้นเรื่องพัสดุของหมู่ที่ 8 มีปัญหาตรงที่ว่าผมเป็นกรรมการกำหนด tor มาสองครั้งก่อนที่จะมารักษาการหัวหน้าเจ้าหน้าที่พัสดุบังเอิญว่าเมื่อเดือนกุมภาพันธ์กระทรวงการคลังเรียนว่าการกำหนดงานก่อสร้างต่างๆจะต้องมีการกำหนดใช้สินค้าไทยเพราะฉนั้นมันก็เลยกลายเป็นว่าหมู่ที่ 8 การจดทะเบียนอิมเมจจะต้องเป็นผู้ค้าขนาดกลางขนาดย่อมใช้ไม่ได้ก็เลยกลายเป็นว่าต้องถือปฏิบัติ

นะครับเพราะฉนั้นผมเซ็นต์ไปในฐานะของประธาน tor สองรอบพอผมไปทำหน้าที่หัวหน้าพัสดุนั้นผมก็เลยทำหน้าที่นั้นไม่ได้ ครั้งนี้ อบต.เลยจะให้ใครแทนนะครับพอมีแทนแล้วเหมือนท่านรองปลัดว่าคือการกำหนดเงื่อนไขต้องละเอียดมันไม่แม่นตอนนี้ทั้งประเทศก็หารือก็เลยกลายเป็นว่ามีการอบรมออนไลนก็คือเปิดเน็ตดูทั่วไปเพราะฉนั้นสิ่งต่างๆเหล่านี้ขอโทษจริงๆว่าคือไปไม่ค่อยมีความชำนิชำนาญนะครับจริงๆผมว่าถ้ามีพี่น้องจากฝั่งนาวงหรือว่าท่านปลัดถ้ามีการอบรมเมื่อไหร่ช่วยบอกผมด้วยนะครับเผื่อผมอ่านในเว๊ปไซต์ไม่ทันครับท่านสมาชิกครับผมก็เลยก็พยายามทำให้นะครับเดียวยังไงทางกองช่างลองประสานกำหนด tor ที่ต้องใส่เงื่อนไขที่พอจะเข้าได้ของท่านสมาชิกหมู่ที่ 8 นะครับ ไปถึงของท่านสมาชิกนะครับไปของท่านภาณุวิชญ์ครับจริงๆแล้วสิ่งที่ท่านพูดมาผมเป็นห่วงอยู่ว่าการที่ท่านกำหนดไฟที่ท่านรู้มั้งไม่รู้มั้งผมก็กลัวจะเป็นปัญหาขนาดในหมู่บ้านมี 2 คนยังไม่รู้กันเลยถ้ามีประชาชนเกิดโต้แย้งมาอันโน๋นดีกว่าอันนี้ดีกว่าจะทำยังไงจริงๆชุดนั้นตกผลึกไปแล้วแล้วสภาไม่ได้บันทึกไว้ว่ามีประโยชน์อย่างไรนะครับมีความจำเป็นอย่างไรนะครับมีช่องว่างที่จะเปิดได้ใหมในวันหน้าเราก็พยายามกั้นเพราะฉนั้นผมก็คุยกับท่านก็คือว่าของท่าน

ภาณุวิชญ์นะครับแผนเราก็ผลักภาระให้ท่านรองปลัดนะเป็นหัวหน้าส่วนโยธาเพราะฉนั้นในวันที่ประชุมผมขอโทษด้วยที่เลื่อนเนื่องจากว่าการประชุมท่านก็ไม่มีอะไรมาเลยราคาเสาไฟก็ไม่มีมีแต่คำนวนยอดรวมๆได้แต่ว่าแบบอะไรไม่มีแล้วบังเอิญท่าน อบต.หมู่ที่ 3 ที่ผมไปตัดน้ำที่พรุจูดก็ได้ผ่านมีไฟสว่างเขาเรียกว่าโซล่าเซลล์เพราะฉะนั้นทางหลวงท่านก็บอกว่า

ก็ขอให้ใส่ตัวนี้ด้วยเพราะฉนั้นเมื่อสิ่งต่างๆเหล่านี้ ที่ท่านภาณุวิชญ์ว่าก็ไม่พร้อมโครงการต่างๆก็ไม่ครบพวกเราไม่ได้กลั่นแกล้งผมได้คุยกับวิเคราะห์จริงๆแล้ววิเคราะห์ก็ยังไม่ได้ให้คำตอบตัวเองได้ว่าแผนจะเริ่มวันไหนเพราะยังยืนยันว่าผู้ว่ายกเว้นผมบอกว่าอย่าคิดอย่างนั้นเอาอย่างนี้ใหมลองถามเครือข่ายดูซิผมก็ไม่โทษเขาเพราะในระบบของโควิดทำให้ระบบป่วน

มีปัญหาแต่คำตอบจะต้องหาให้ได้ก็เลยเขาบอกว่านี้ใกล้กำหนดแล้ว

ผมบอกวิเคราะห์ว่าไปส่งด่วนเลยอย่ารอเพื่อนไปส่งอำเภอ

วิเคราะห์ต้องไปส่งให้ทัน อำเภอบอกเสร็จแล้วเขาบอกวังคีรีไปส่งด้วย

ฝากวังคีรีได้ใหมผมยังบอกว่าวิเคราะห์อย่าฝากใครให้ชวนคนขับรถไปส่ง

เลยเพราะผู้ว่าอนุมัติอย่างน้อยสามถึงห้าวันเพราะฉนั้นเสียเวลา

**-16-**

นั้นคือสิ่งที่เราทำมานะครับทางโน่นไม่พร้อมเวลาก็น้อยผมก็ไม่รู้ว่าเหตุผลอะไรนะครับท่านอธิบายไปแล้วและบันทึกไว้ในรายงานการประชุมของกรรมการเพื่อให้ทุกคนได้ตรวจสอบไม่มีหรอกครับเรื่องตุกติกเพื่อแกล้งแต่ประเด็นที่ผมยังเป็นห่วงก็คือการร้องเรียนและการที่มีคำพูดทุกครั้งการประชุมนอกรอบก็จ่ายขาดราคาห้าแสนประมาณแต่บันทึกการประชุม

ผมขออนุญาตท่านบริหารที่บันทึกเราไปแก้ใหม่ให้เสร็จ มาถึงหมู่ที่ 10 ของท่านชาตรี ผมโชคดีที่ท่านชาตรีก็มา อบต.บ่อยๆนะครับเพราะเรื่องนี้เนื่องจากคุยไว้แล้วก็ไม่ได้คุยอีกเลยถามว่าท่านชาตรีได้เสาเท่าไหร่เพื่อกันปัญหาครับแต่ผมเลยบอกสำเริงว่าอย่างหมู่ที่ 10 รู้สึกว่าของคุณชาตรีจาก อบต.ถึง คอกวัวผมบอกให้สำเริงไปดูซิว่าบริบทสามารถวางที่เก่าและสามารถที่จะครอบคลุมประโยชน์ของผู้ใช้ทั้งหมดถ้าเกินห้าแสนก็ไม่เป็นไรเพราะฉนั้นสิ่งต่างๆเหล่านี้พอท่านมาเห็นท่านก็บอกว่าด้วยความที่อยู่กันมานานเพราะทุกอย่างที่เราคุยกันได้คุยกันสร้างสรรค์ไม่ได้พูดทิ้งขว้างพูดไม่จริงเพราะสิ่งต่างเหล่านี้คือสิ่งที่เราตั้งใจทำทุกท่านเรื่องนี้เป็นประโยชน์สูงสุดนะครับเพราะสิ่งต่างๆที่พูดมาทั้งหมดมันเป็นระเบียบกติกาครับการอยู่ในกรอบทำงานกันแบบนี้ไม่มีเจตนาอย่างอื่นที่จะไม่พอใจหรืออะไรทั้งนั้นครับขอบคุณครับ

**ประธาน**  เชิญครับท่านจรุงศักดิ์ ชัยพลเดชครับ

**จรุงศักดิ์**  กราบเรียนท่านประธานสภาฯที่เคารพ ท่านสมาชิกสภาผู้ทรงเกียรติ

กระผมนายจรุงศักดิ์ ชัยพลเดช สมาชิกสภาฯ หมู่ที่ 4 ผมขอปรึกษาหารือสักนิดนะครับซึ่งในเรื่องที่ท่านได้เป็นประธานในเรื่องของงบประมาณนะครับว่าตอนนี้ยังประมาณเท่าไหร่สามารถซื้อแมสให้กับ

พี่น้องประชาชนตำบลบาดีของเราได้หรือไม่ครับคือปรึกษาหารือใน

เรื่องนี้ครับผมก็ไม่รอบรู้ในส่วนตรงนี้แต่ผมอยากจะถามท่านครับว่าจะได้หรือเปล่า

**ปลัด**  ครับด้วยความเคารพท่านสมาชิกครับคือเรื่องประเด็นที่

คุณจรุงศักดิ์ ชัยพลเดช ที่ถามมานี้นะครับในรอบบ่ายนี้ผมเข้าใจว่ากรรมการชุดอนุนะครับจะประชุมที่ผมคุยกับนักพัฒนาชุมชนหมายถึงว่าทุกหน่วยราชการที่ของบประมาณก็รับไว้ก่อนและก็ส่วนภาคประชาชนขอให้ท่านจรุงศักดิ์ ก็นำเรียนว่าถ้ามีทิศทางก็นำเรียนผ่านคณะกรรมการที่ท่านสมาชิกสองคนก็เข้ามาร่วมเสนอวันนี้เงินก็เหลืออยู่แต่จะเหลือเท่าไร่มันต้องไปเกลี่ยกับยอดของหลายที่เพราะฉนั้นหลังจากนี้ไปผมก็กลับไปนำเรียนกับคณะกรรมการอนุและก็ฝากท่านภาณุวิชญ์กับท่านประนอมก็จะติดตามให้และจะซื้อทั้งตำบลใช่ใหมครับจริงๆท่านเลขานายกท่านคลุกคลีกับเรื่องนี้ครับขอบคุณครับ

**ประธาน**  เชิญครับท่านจรุงศักดิ์ ชัยพลเดชครับ

**จรุงศักดิ์**  กราบเรียนท่านประธานสภาฯที่เคารพ ท่านสมาชิกสภาผู้ทรงเกียรติ

กระผมนายจรุงศักดิ์ ชัยพลเดช สมาชิกสภาฯ หมู่ที่ 4 วันนี้ผมเองยัง

ไม่เข้าใจในเรื่องจ่ายขาดครับเดือนนี้คือเดือนมิถุนายน กรกฏาคม และก็สิงหาคม ยังอีกกี่เดือนครับท่านประธานเพราะว่ากันยายนคือข้อบัญญัติ

**-17-**

เราต้องเสร็จแล้วแต่ตอนนี้นะครับย้อนครับแผนพัฒนาของเราแผนปรับปรุงแผนเพิ่มเติมยังไม่เสร็จครับไม่ทราบว่ามันไปติดขัดอยู่ตรงไหนครับซึ่งเมื่อวันก่อนนะครับเจ้าหน้าที่แผนนโยบายได้ส่งหนังสือนะครับ

ที่ให้ผู้ใหญ่บ้านและก็สมาชิกทั้งสองท่านเพื่อบรรจุโครงการต่างๆตาม

ความต้องการของพี่น้องประชาชนนะครับมาหลายเดือนแล้วครับแต่วันนี้

นะครับกระบวนการจัดทำแผนรู้สึกว่ามันจะมีอยู่ 3 ขั้นตอนนะครับ

ก่อนที่จะถึงสภาแห่งนี้นะครับผมอยากเรียนท่านประธานไปถึงผู้บริหาร

นะครับช่วยชี้แจงด้วยครับนะครับล่าช้าไม่ได้นะครับเกี่ยวกับในเรื่องของแผนนะครับเพราะยังไม่กี่วันแล้วครับต้องทำข้อบัญญัติงบประมาณรายจ่ายปี 2565 นะครับท่านประธานช่วยชี้แจงด้วยครับขอบคุณมากครับ

**ประธาน**  เชิญครับท่านปิยรัฐ นิดคงครับ

**ปิยรัฐ** กราบเรียนท่านประธานสภาฯที่เคารพ ท่านสมาชิกสภาผู้ทรงเกียรติ

กระผมนายปิยรัฐ นิดคง สมาชิกสภาฯ หมู่ที่ 2 ครับท่านประธาน

ก่อนอื่นผมอยากจะถามท่านประธานผ่านไปยังผู้บริหารและเจ้าหน้าที่

นะครับแล้วเราจะเริ่มนับหนึ่งในการทำแผนนี้กันวันไหนครับถ้าเราไม่เริ่มกันตอนนี้ชักลากไปอย่างนี้มันมั่วนะครับและอีกอย่างหนึ่งเจ้าหน้าที่นโยบายและแผนอย่างน้อยๆน่าจะเข้ามาอธิบายให้เราเข้าใจว่ามันติดขัดแบบไหนยังไงนะครับเพราะห้วงเวลาของเรามันมีน้อยขึ้นมาแล้วและก็งบประมาณที่ผ่านไปผ่านสภาไปก็ยังไม่คืบหน้าก็หลายเรื่องนะครับผมอยากจะให้เจ้าหน้าที่นโยบายและแผนถ้าเรามาตอบแทนกันกับคนที่รับผิดชอบจริงๆ

มันไม่ชี้ชัดนะครับตามที่จริงตามที่จริงน่าจะเข้ามานะครับ ขอบคุณมากครับ

**ประธาน**  เชิญครับท่านสุธรรม แสนสุขครับ

**สุธรรม**  กราบเรียนท่านประธานสภาฯที่เคารพ ท่านสมาชิกสภาผู้ทรงเกียรติ

กระผมนายสุธรรม แสนสุข สมาชิกสภาฯ หมู่ที่ 8 ครับในเรื่องเดียวกัน

พูดซ้ำซ้อนสักนิดนะครับก็คือเรื่องแผนนะครับจริงๆที่ผ่านมานะครับเรากำหนดสมัยประชุมในสมัยที่ 2 เมื่อก่อนเรากำหนดไว้ที่เดือนพฤษภาคมนะครับแต่ก็มีเจ้าหน้าที่วิเคราะห์มาปรึกษาหารือคือเขาบอกว่าเขาก็ทำเสร็จนะครับเดือนพฤษภาคมแต่ถ้าจะให้ตรงๆจริงๆนะครับน่าจะเลื่อน

จากพฤษภาคมมาเป็นมิถุนายนเขาบอกว่าไม่มีปัญหาครับคือหมายถึงว่าทุกสิ่งไม่พลาดนะครับทางสภาก็มีมตินะครับเลื่อนจากพฤษภาคม มามิถุนายนนะครับเพื่อให้เจ้าหน้าที่วิเคราะห์นโยบายและแผนได้มีโอกาส

ทำแผนให้สมบูรณ์อย่างท่านสมาชิกหมู่ที่ 4 และหมู่ที่ 2 ได้เกริ่นมาแล้ว

นะครับว่าปัจจุบันมิถุนายนแล้วนะครับแต่แผนไม่รู้ว่าจะเสร็จเมื่อไหร่จริงๆแล้วการจัดทำแผนในยุคนี้น่าจะง่ายกว่าเมื่อก่อนเป็นโควิดด้วยซ้ำนะครับเพราะเราไม่ต้องลงไปหมู่บ้านและหมู่บ้านก็ไม่กล้าที่จะประชุมผมว่าน่า

จะง่ายกว่าก็อยากให้เจ้าหน้าที่วิเคราะห์นโยบายและแผนชี้แจงเกี่ยวกับการจัดทำแผนขอบคุณครับ

**-18-**

**ประธาน** ขอเชิญผู้บริหาร

**รองนายก** กราบเรียนท่านประธานสภาฯที่เคารพ ท่านสมาชิกสภาผู้ทรงเกียรติ

ทุกท่านถ้าเรื่องแผนที่ประชุมเมื่อที่ผ่านมาและก็เลื่อนไปอีกวาระหนึ่งเรื่อง

นี้ผมก็ไม่รู้ว่าจะเลื่อนไปวาระเท่าไหร่เรื่องนี้ผมขอให้เจ้าหน้าที่วิเคราะห์ได้ชี้แจงให้สมาชิกได้เข้าใจครับ

**ประธาน**  ครับขอเชิญเจ้าหน้าที่วิเคราะห์ครับ

**นักวิเคราะห์**  กราบเรียนท่านประธานสภาฯที่เคารพ ท่านสมาชิกสภาผู้ทรงเกียรติ

ขอชี้แจงค่ะเมื่อกี้จากท่านสมาชิกท่านสุธรรมนะค่ะที่ดิฉันเข้าใจก็คือว่า

สอบถามประเด็นการจัดทำแผนครั้งใหม่ พ.ศ.2566 -2570 ใช่ใหมค่ะอยู่ในขั้นตอนการดำเนินการค่ะเพราะตามระเบียบประกาศใช้แผนปี 2564 ปีนี้นะค่ะดำเนินการอยู่ในขั้นตอนรวบรวมโครงการจากการที่ดิฉันได้แจ้งให้แต่ละหมู่บ้านนะค่ะรวบรวมแผนงานที่จะบรรจุเข้าแผนครั้งใหม่ตอนนี้ทางหมู่บ้านก็ส่งโครงการที่จะเข้าแผนรอบใหม่มาให้แล้วนะค่ะตอนนี้อยู่ในขั้นตอนที่แจ้งไปยังกองช่างค่ะดำเนินการสำรวจประมาณราคาและก็ขอดิฉันทำบันทึกอยู่ในขั้นตอนทำบันทึกเพื่อขอให้ช่างประมาณการราคาค่ะประมาณอาทิตย์นี้ค่ะในส่วนของแผนตัวใหม่ 2566 -2570 ส่วนโครงการแผนใหม่ 5 ปี ต้องรอการประมาณการจากกองช่างในส่วนของการเลื่อนการประชุมในรอบที่ผ่านมาเพราะว่าอยู่ขั้นตอนของคณะกรรมการสนับสนุนแผนให้เลื่อนการพิจารณาออกไปเพราะว่าต้องการความชัดเจนของราคานะค่ะของตัวโครงการค่ะขอบคุณค่ะ

**ประธาน**  เชิญครับท่านปิยรัฐ นิดคงครับ

**ปิยรัฐ** กราบเรียนท่านประธานสภาฯที่เคารพ ท่านสมาชิกสภาผู้ทรงเกียรติ

กระผมนายปิยรัฐ นิดคง สมาชิกสภาฯ หมู่ที่ 2 ตามที่น้องฝ่ายแผน

นะครับอธิบายแต่ผมอยากทราบว่าแผนเก่าที่เราจะนำมาอนุมัติเช่น

เรื่องไฟแบบนี้นะครับเพราะว่าแผนนี้มันต้องเปลี่ยนจากปี พ.ศ.ด้วยในแผนมันอยู่ในปี 2563 และเราให้มาให้อยู่ปี พ.ศ.2564 เราจะเริ่มต้นกันวันไหนเสร็จเมื่อไหร่เพราะว่าเรื่องนี้เป็นเรื่องด่วนที่เรากำลังจะอนุมัติในครั้งต่อไปครับมันต้องมีขั้นตอนยังไงและต้องให้ทันในระยะเวลาด้วย

นะครับเพราะว่าก็รอปรับเปลี่ยน พ.ศ.นี้อยู่ด้วยนะครับทั้งเปลี่ยน พ.ศ.และเปลี่ยนราคานะครับ ขอบคุณมากครับ

**ประธาน**  เชิญครับท่านประนอม สงบดีครับ

**ประนอม** กราบเรียนท่านประธานสภาฯที่เคารพ ท่านสมาชิกสภาผู้ทรงเกียรติ

ทุกท่านนะครับแล้วก็ท่านบริหาร กระผมนายประนอม สงบดี สมาชิกสภาฯ หมู่ที่ 5 ผมขอพูดเพิ่มเติมเกี่ยวกับเรื่องแผนสักนิดนะครับจริงแล้วแผนพัฒนาตามที่วันก่อนดำเนินการมาเพราะว่าในช่วงเดือนพฤษภาคมเมื่อก่อนแผนจะเข้าสภาแต่ว่าแผนมันทำไม่เสร็จสมบูรณ์ก็เลยทางท่านปลัดบอกว่าขอเลื่อนให้ตรงกับการที่เราไปจัดทำแผนมาให้สมบูรณ์เลื่อนมามิถุนายนเพื่อไม่ต้องขอวิสามัญอีกเมื่อก่อนมันไม่ตรงแผนมันไม่เสร็จแล้วมาขอวิสามัญอีกเดือนมิถุนายนนะครับก็เลยกลับมาใช้ในการประชุมเดือนมิถุนายนนะครับเพื่อให้แผนสมบูรณ์แผนเกี่ยวที่เราจะต้องทำเพื่อไป

ทำงบประมาณรายจ่ายได้เข้าข้อบัญญัติในเดือนสิงหาคมนะครับ

**-19-**

ฉนั้นก่อนที่เราจะเข้าข้อบัญญัติในเดือนสิงหาคมนั้นแผนต้องเสร็จนะครับแผนงบประมาณรายจ่ายแต่ละหมู่บ้านที่โครงการอะไรๆทั้งหมดนะครับต้องเสร็จและก็เราไปทำข้อบัญญัติในส่วนตรงนี้ก็เหมือนที่น้องพูดเมื่อกี้มันเป็นแผนใหม่ที่จะเพิ่มเข้าไปปี 66 ไปถึงปี 70 แล้วก็แผนปี 66 -70

ทำแล้วเมื่อเสร็จแล้วต้องมาลงในปีงบประมาณด้วยว่าแผนแต่ละแผนไปลงปีไหน เพราะว่าแผนในแต่ละปีงบประมาณบางทีเราก็ทำได้ก็ติดขัดในส่วนตรงนั้นฉนั้นในส่วนตรงนี้ผมว่าเราแผนที่เราจะเข้างบประมาณรายจ่ายในข้อบัญญัติตอนนี้ผมว่าบางทีพอไปถึงเดือนสิงหาคมบางทีเราก็รีบๆเอาเดี่ยวมันไม่สมบูรณ์อีกนะครับก็เลยอยากจะพูดไว้ก่อนในช่วงนี้ว่าแผน

ที่จะรองรับปีงบประมาณรายจ่ายเดือนสิงหาคมนี้เราต้องทำช่วงจากนี้ไป

นะครับเพราะว่ามิถุนายน กรกฏาคม สิงหาคมก็เดือนกว่าๆนะครับ

เดือนกว่าๆตรงนี้ผมว่าไม่ใช่เรื่องง่ายนะครับการทำงบประมาณโครงการแต่ละโครงการต้องลงไปในพื้นที่ทั้งหมดเพื่อสำรวจพื้นที่และงบประมาณที่จะใช้จ่ายแต่ละโครงการและโครงการละเท่าไหร่นะครับฉนั้นในส่วนตรงนี้มันยากนะครับที่ข้อบัญญัติบางทีมันไม่สมบูรณ์ก่อนที่ประชุมต้องเอาเข้ามาในที่ประชุมเพราะว่ามันไม่เสร็จผมขอพูดเกริ่นๆว่าตอนนี้แผนงบประมาณต้องให้เรียบร้อยในปี 2565 ที่จะถึงนี้นะครับที่จะเอาเข้าข้อบัญญัติเพื่อจะสมบูรณ์ในตอนที่เราประชุมข้อบัญญัติในส่วนตรงนั้น

นะครับตัวเลขอะไรต่างๆก็ผิดเยอะแยะหมดนะครับด้วยการที่เรารีบเมื่อรีบไม่ว่าจะทำอะไรมันก็ไม่ถูกหรอกครับถ้ารีบฉนั้นการทำเราไม่ต้องรีบแต่ต้องใช้เวลาสักนิดและก็ทำให้สมบูรณ์เพื่อเข้าไปในที่ประชุมแล้วไม่ต้องท้วงติงกันอยู่ ไม่ต้องกลับไปทำใหม่อยู่นะครับเพื่อความสมบูรณ์ในส่วนตรงนี้ครับขอบคุณครับ

**ประธาน**  เชิญครับท่านปิยรัฐ นิดคงครับ

**ปิยรัฐ**  กราบเรียนท่านประธานสภาฯที่เคารพ ท่านสมาชิกสภาผู้ทรงเกียรติ

กระผมนายปิยรัฐ นิดคง สมาชิกสภาฯ หมู่ที่ 2 ครับที่ผมเรียนถามไปครั้งก่อนนี้นะครับว่าแผนที่เราจะนำมาจ่ายขาดเงินสะสมในปี 64 เพราะว่าเรื่องเกี่ยวกับไฟฟ้านี้มันอยู่ในปี 2563 แล้วเราจะเปลี่ยนจากปี 63 มาอยู่ในปี 64 มันต้องเปลี่ยนด้วย

นะครับแล้วตัวเลขงบประมาณที่ใช้ในวงเงินแต่ละหมู่บ้านต้องเปลี่ยนนะครับแล้วเราจะเริ่มต้นกันเมื่อไหร่

ละครับเพราะอีกไม่กี่วันแล้วเราก็จะประชุมตามระบบขั้นตอนแต่ว่าในระบบแผนตอนนี้ยังไม่ได้เปลี่ยน พ.ศ.เปลี่ยนตัวเลขราคาอะไรกันเลยผมว่าน่าจะเป็นจุดที่เริ่มต้นนะครับเราเอาแผนเก่าก่อนเพราะว่าแผนเก่าเราจะนำมาใช้ในที่จะถึงนี้นะครับผมอยากให้เจ้าหน้าที่แผนตอบให้พวกผมได้สบายใจด้วยนะครับเผื่อว่ามันไม่ทันอะไรนะครับครับขอบคุณมากครับ

**ประธาน** เชิญท่านนายกครับ

**รองนายก** กราบเรียนท่านประธานสภาฯที่เคารพ ท่านสมาชิกสภาผู้ทรงเกียรติ

ผมขอให้วิเคราะห์ได้ชี้แจงให้ท่านสมาชิกได้เข้าใจด้วยครับ

**นักวิเคราะห์** กราบเรียนท่านประธานสภาฯที่เคารพ ท่านสมาชิกสภา คณะผู้บริหาร

ผู้เข้าร่วมประชุมทุกท่านนะค่ะดิฉันขออธิบายของการเพิ่มเติมและ

**-20-**

เปลี่ยนแปลงแผนที่เรากำลังดำเนินการอยู่นะค่ะปกติถอดข้อความเมื่อปีที่แล้วปีที่แล้วได้มีการรวบรวมแผนไปสองครั้งและปีนี้เพิ่มเติมล่าสุดเมื่อเดือนกุมภาพันธ์และครั้งนี้เป็นครั้งที่ 5 เพิ่มเติมเมื่อเดือนมิถุนายนค่ะคือว่าไม่ช้าที่จะเพิ่มเติมและเปลี่ยนแปลงแผนอยู่ในช่วงเวลาที่เหมาะสมเพราะว่าปีที่แล้วเพิ่มในเดือนกรกฏาคมก็ยังทันในการดำเนินการ

ที่เกี่ยวข้องในการปีงบประมาณบางท่านอาจจะสับสนในการดำเนินการเพิ่มเติมและเปลี่ยนแปลง แผนเป็นเอกเทศไม่ได้เกี่ยวข้องกับการประชุมสภาแต่อย่างใดเพราะว่าในการเพิ่มเติมและเปลี่ยนแปลงแผนสามารถดำเนินการได้ตลอดทั้งปีโดยที่ไม่มีผลกระทบกับการจัดทำข้อบัญญัติเราดำเนินการได้แต่ว่าต้องให้ทันก่อนการจัดทำข้อบัญญัติประมาณไม่น่าจะเกินกรกฎาคมเราสามารถเพิ่มเติมได้ในส่วนของการเพิ่มเติมครั้งที่ 5 ครั้งนี้มี 17 คือโครงการที่ 1 และโครงการที่ 2 คือโครงการติดตั้งไฟฟ้าส่องสว่างสองข้างทางถนนของ 12 หมู่บ้านนะค่ะกรณีที่ดำเนินการจ่ายขาดเงินสะสมเป็นการเพิ่มเติมที่พร้อมกับการเปลี่ยนแปลง พ.ศ.อันนี้ไม่ต้องเป็นห่วงเพราะว่าเราใช้คำว่าเพิ่มเติมและก็เปลี่ยนแปลง พ.ศ จาก 2563 ดำเนินการ ปี 2564 อันนี้เรียนท่านสมาชิกทุกท่านทราบว่าไม่ต้องเป็นห่วงในการเปลี่ยนแปลง พ.ศ.นะค่ะและก็โครงการที่เกี่ยวข้องอื่นๆโครงการอย่างโครงการของศูนย์เด็กที่มีการดำเนินการเปลี่ยนแปลง พ.ศ.จากปี 2564 เป็น 2565 เพราะว่าต้องการที่จะให้โครงการตัวนี้สามารถดำเนินการใน พ.ศ.2565 ได้ ก็เปลี่ยนแปลงเปลี่ยนแปลงตามอัตโนมัติค่ะตอนนี้ในการประชุมเมื่ออาทิตย์ที่ผ่านมาพอดีว่าติดขัดตรงประมาณการราคาที่ไม่ชัดเจนเพราะว่าช่างที่ทำการประมาณการราคาเอาราคาล่าสุดที่เพิ่งเปลี่ยนแปลงอัปเดดเข้ามาให้คณะกรรมการที่ประชุมก็เลยว่าให้มีการทบทวนใหม่กรรมการที่ประชุมก็เห็นพ้องกันว่าน่าจะมีการทบทวนใหม่ในราคาและกองช่างก็ได้ชี้แจงว่าสามารถดำเนินการทบทวนมาให้เสร็จน่าจะประมาณอาทิตย์นี้ค่ะขอบคุณค่ะ

**ประธาน** สมาชิกท่านใดมีอะไรสงสัยซักถามทางผู้บริหารอะไรเชิญครับถ้าไม่มีผมขอ

ปิดการประชุมครับ

**ปิดประชุม เวลา 16.00 น.**

(ลงชื่อ) ปิยรัฐ นิดคง ผู้บันทึกรายงานประชุม

(นายปิยรัฐ นิดคง)

เลขานุการสภาองค์การบริหารส่วนตำบลบางดี

(ลงชื่อ) ปิยรัฐ นิดคง ประธานกรรมการตรวจรายงานการประชุม

(นายปิยรัฐ นิดคง)

;(ลงชื่อ) วิรัตน์ จงเจริญ กรรมการตรวจรายงานการประชุม

(นายวิรัตน์ จงเจริญ)

(ลงชื่อ) ปราโมท สายโน กรรมการตรวจรายงานการประชุม

(นายปราโมท สายโน)